text:
यहिरी यक आधुनिक किसिम कै चलन चला अहै, कि लोकभासा/लोक-संसकिरिति/लोक के बारे मा कुछौ अगंभीर होइके बोलि दीन जात है और इन सभ्य लोगन के दुवारा अँखमुदिया सेलिबरेसन मनावा जात है। ई चलन लोकभासा/लोक-संसकिरिति/लोक का रखै/उठावै के नाव पै चला अहै, मुल ई मगजमारी कुल मिलाइ के लोकभासा/लोक-संसकिरिति/लोक कै बंटाधारै करत है। यहिसे लोक से जे जे जुड़ा अहैं उनका ई बात बड़ी गंभीरता से समझै का चाही कि लोकभासा/लोक-संसकिरिति/लोक के नाव पै जौन कुछ कहुँवौ कीन जात हुवै वहिकै ठहर के परख करैं, काहे से कि लोकभासा/लोक-संसकिरिति/लोक अमीरन क्यार हँसी-हँसारव भर न आय। यहिकी आत्मा का अगर जे न उतार सकै या जेस चाही तेस उतारै कै परयासौ न करै तौ वहिका हरगिज यहिसे खेलुवार करै कै कौनौ हक नाय है। अइसनै कुछ बड़ा काहिल परयास देखान उर्मिल कुमार थपड़ियाल के रंग-निर्देसन मा, अउर वहिपै संगीत नाटक अकादमी कै धोखाधड़ी जौन ‘अवधी प्ले’ कहिके चलाय दीन गै।
२९ जुलाई २०११ का संगीत नाटक अकादमी, कमानी आडीटोरियम मा ‘बहादुर कलारिन’ नाव केर यक खेला कराइस। सूचना दिहिस – ‘ए प्ले इन अवधी’। हम कुछ लोग यही सोच के गयन कि ई नाटक अवधी भासा मा खेला जये। हुवाँ गयन तौ खेला कुछ अउरै होइगा। पूरा नाटक देखे के बाद बड़ी तितकोप भै कि पूरे नाटक मा बड़ी मुश्किल से पाँच परसेन्ट अवधी बोली गै होये, नाहीं तौ कुल हिन्दिन बोली गै। यही से यहू जाहिर भवा कि केवल लोकभासा क्यार कोरम पूरा कीन गा अकादमी की तरफ से। अस काहिली दुखद है अउर सही माइने मा ई धोखाधड़ी कही जाये, जहाँ सबका लोकभासा कै खुसबू सुँघावै के बहाने बलावा जात है, औ’ हुवाँ अउरै नखड़ा देखावा जात है। यकाध पात्रन से हिन्दी बोलुवायी जात तौ ई माना जात कि चलौ जथारथ लावै के ताईं अस कीन गा होये, मुदा नाटक मा वतरौ अवधी नाहीं बोलुवाई गै जेतरी अवधी हिन्दी सिनेमा मा बंबैया लोगै बोलुवाय दियत हैं। गाना मा अवधी पुट रखि के चलावै कै परयास कीन गा जौन नाटक के साथ मिलिउ नाय पाइस। न तौ पात्रन कै कपड़ै-लत्ता वहि कसौटी पै खरा रहा, यहू मा नगर कै आभा जबरिया समोयी गै रही। सबसे दुखद ई है कि अब आगे यै संस्थै लोकभासा अवधी/भोजपुरी/छत्तीसगढ़ी आद-आद कहि के बलावा चहिहैं तौ देखैया कौने भरोसे जाये!
बाकी कुल मिलाइके नाटक असफलै रहा हर मेर से, जेहिपै हम ढेर न कहब, यहिके खातिर आप लोग कुणाल भाई के लेख – “हबीबी-लकीर लाँघने की असफल कोशिश : बहादुर कलारिन” – का देखि सकत हैं, जिनकी बातन से हमार सहमति है कि यक बोल्ड बिसय (‘ईडिपस कॉम्प्लेक्स’ और आत्मरति ग्रंथि यानि ‘न्यूरोसिस कॉम्प्लेक्स’) के साथ नियाव नाय कीन गा।


c: text/html

text:
जिला चित्रकूट, ब्लाक मऊ, कस्बा बरगढ़। हिंया का रहैं वाला रमेश कहिस कि 19 दिसम्बर 2013 का हमरे जमीन मा छोटकू, रामसेवक, भदई अउर शिवकुमार कब्जा कइ लिहिन हवैं। यहिके दरखास बरगढ़ थाना मा 23 दिसम्बर 2013 का लिखाइगे, पै कउनौ सुनवाई नहीं भे आय।
बरगढ़ थाना के छोट दरोगा चतुर्भुज कहिन कि या मामला के जांच कीन जई। यहिके बाद कारवाही होइ।
कस्बा के रमेश का कहब हवै कि इलाहाबाद दवाई करावैं खातिर चला गयेंव रहौं। सून घर पा के जबरन मोरे जमीन मा छोटकू, रामसेवक, शिवकुमार अउर भदई इं सबै मिलके झोपड़ी बना लिहिन हवैं। उनसे कहत हौं कि मोरे जमीन से झोपड़ी हटा लेव तौ उंई उल्टा लड़ाई करैं का तैयार होइ जात हवैं।
झोपड़ी बनावैं वाले छोटकू का कहब हवै कि अट्ठाइस बरस पहिले वा जमीन मा इन्द्रा आवास बनै का रहै। यहै से वा जमीन मा कब्जा कीने हन।
जिला चित्रकूट, ब्लाक मऊ, कस्बा बरगढ़। हिंया का रहैं वाला रमेश कहिस कि 19 दिसम्बर 2013 का हमरे जमीन मा छोटकू, रामसेवक, भदई अउर शिवकुमार कब्जा कइ लिहिन हवैं। यहिके दरखास बरगढ़ थाना मा 23 दिसम्बर 2013 का लिखाइगे, पै कउनौ सुनवाई नहीं भे आय।

robotstxt: allowed

filter: keep


text:
अमित आनंद कै दुइ अवधी कविता हियां हाजिर है। कवितन क प्रस्तुत करत के हमार भरसक कोसिस रहत है कि कवि से जौने रूप मा कविता मिली हुवै, वही रूप क बरीयता दीन जाय। अवधी के गद्य अउर अधिकतर पद्य मा ‘ल’ मिलाय के क्रिया नाय चलत लेकिन कयिउ अवधी पारंपरिक गानन मा ई ल-रूप मिलत है, यहिलिये हियां अमित केर कविता मा जहां ल-रूप मा क्रिया है वहिकै उहै रूप बरकरार रखा गा है। (संपादक)
कविता (१) : पुरइन के पात यस, सरमात बीत जिंदगी!
पातर के मेढ़ पर
बिछ्लात बीत जिनगी
पुरइन के पात यस
सरमात बीत जिंदगी!
….
आँगन वसारे मा
घाम यस फैली
मेला बाजारी मा सून
घूमल थैली,
डमरू के ताल यस
डुग डुगात बीत जिनगी!
पुरइन के पात यस….!
अरगनी पे मन बीत
ताखे मा रहे सपने
गल्ली मोहल्ला के
कुल ठेह अपने,
पिरकी औ पाका यस
पिरात बीत जिनगी,
पुरइन के पात यस….!
वरौनी यस आँख बीत
देह जस घूरा
सांस के किस्सा भी
आधा अधूरा,
ठेहुना टिकाये
रिरियात बीत जिनगी,
पुरइन के पात यस….!
पातर के मेढ़ पे
बिछ्लात बीत जिनगी!
कविता (२) : टप टप पसीना चुआय गय जिनगी!
टप टप पसीना चुआय गय जिनगी!
….
बेना के पोंगी यस गोल भई अँखियाँ
बहती बयरिया संग दूर भई सखियाँ,
सरपत के चीरा यस पिराय गय जिनगी
टप टप पसीना ….!
दुआरे पै नीम सूख बडेरी पै छपरा
सूखा सीवानन मा जेठ बाय पसरा
लहकत लुहारी छुआय गय जिनगी
टप टप पसीना…!
खटलुस टिकोरा यस दांते गोठाईल
अन्हौरी के दानन यस पीठी खजुआइल
आन्ही औ बौखा यस डेरवाय गय जिनगी
टप टप पसीना ….!
*** ***
कवि-परिचय : अमित आनंद खड़ीबोली-हिन्दी मा ज्यादातर कविता करत हैं। ई अच्छी बात है कि अवधिउ मा कविता करत् थीं। इनकै जन्म बस्ती जिला (उ.प्र.) मा भा अउर ह्वईं रहिके रचना कै सफर जारी किहे हैं। इनकै संपर्क है – ई-वर्ल्ड / पीली कोठी / रोडवेज चौक, गांधी नगर, बस्ती / उत्तर प्रदेश – २७२००१
इनकै ई-मेल है eworld_amit@yahoo.com फेसबुक पर यहि पते पै मौजूद अहैं http://www.facebook.com/amit.a.pandey.14


text:
बांदा जिला , ब्लाक तिंदवारी हेंया जौहरपुर से तिंदवारी जाय वाली रास्ता मा दुई साल से पुलिया टूटी पड़ी है। जेहिसे आवै जाये वाले मड़इन का घटना के डेर बनी रहत है। पी. डब्ल्यू.डी बिभाग कहत है अबै बजट नहीं आय।
राजेश कुमार का कहब है कि हेंया से रोज लगभग दुई हजार साधन निकलत हैं। दुई साल से पुलिया टूट पड़ी है व पुलिया के नीचे बहुतै बड़ी खाई है। जेिहमा कउनौ गिर जाये, तौ वहिके तुरतै मउत होइ जाये। अबै तक कइयौ घटना घट चुकी हवैं। पै प्रशासन ध्यान नहीं देत हैं।
नवल किशोर प्रजापति बताइस कि हेंया से रोज गाड़ी, लढी, ट्रैक्टर अउर बस हजारन के संख्या मा निकलत हैं। पुलिया टूटे के कारन मड़इन का हर समय गिरे का डेर बनी रहत है। सुनील अउर राम पतिया बताइन कि वाहन झूमत हवै तौ पुलिया मा गिरे के डेर रहत है प्रशासन से कहित हन कि जल्दी पुलिया बनवा दें।
पंचायत मित्र मुखिया का कहब है कि पी. डब्ल्यू.डी के तहत या रास्ता आवत है यहै कारन पी. डब्ल्यू.डी या रास्ता बनवइहैं। अबै तक या समस्या का कउनौ तरीका नही निकला आय। रात के समय बाहरी मड़इन का हेंया से निकले मा बहुतै परेशानी होत है। काहे से उनका नहीं पता रहत कि हेंया के पुलिय टूट है।
पी.डब्ल्यू.डी विभाग के अधिषाशी अभियंता शारदा प्रसाद का कहब है कि स्ट्रीमेट बना दीन गा हवै पुलिया खातिर जबै बजट आ जई तौ तुरतै बनवा दीन जई।
रिपोर्टर- शिवदेवी
29/10/2016 को प्रकाशित


text:
2 राजा 2 Awadhi Bible: Easy-to-Read Version (ERV-AWA)
एलिय्याह क अपने लगे लेइ क यहोवा क जोजना
2 इ लगभग उ समइ रहा जब यहोवा एक हाव क चक्रवात क जरिये एलिय्याह क सरग मँ लइ जाइवाला रहेन। एलिय्याह एलीसा क संग गिलगाल गवा।
2 एलिय्याह एलीसा स कहेस, “कृपा कइके हिअइँ रूका, काहेकि यहोवा मोका बेतेल जाइ क कहेस ह।”
किन्तु एलीसा कहेस, “मइँ यहोवा अउर तोहार जिन्नगी क किरिया खाइके प्रतिग्या करत हउँ कि तोहार क संग नाहीं छोड़ब।” एह बरे दुइनउँ लोग बेतेल तलक गएन।
3 बेतेल क नबियन क समूह एलीसा क लगे आवा अउर उ एलीसा स कहेस, “का तू जानत अहा कि आजु तोहरे सुआमी क यहोवा तोहसे अलग कइके लइ जाइ?”
एलीसा कहेस, “हाँ, मइँ एका जानत हउँ। इ बारे मँ बातन न करा।”
4 एलिय्याह एलीसा स कहेस, “मेहरबानी कइके हिअँर ठहरा काहेकि यहोवा मोका यरीहो जाइ क कहेस ह।”
किन्तु एलीसा कहेस, “मइँ यहोवा अउर तोहार जिन्नगी क किरिया खाइके प्रतिग्या करत हउँ कि मइँ तोहार संग नाहीं तजब।” एह बरे दुइनउँ लोग यरीहो गएन।
5 यरीहो क नबियन क समूह एलीसा क लगे आवा अउर उ पचे ओहसे कहेन, “का तोहका मालूम अहइ कि यहोवा आजु तोहरे सुआमी क तोहसे दूर लइ जाइ।”
एलिसा कहेस, “हाँ, मइँ एका जानत हउँ। इ बारे मँ बातन न करा।”
6 एलिय्याह एलीसा स कहेस, “मेहरबानी कइके हिअँइ ठहरा काहेकि यहोवा मोका यरदन नदी तलक जाइ क कहेस ह।”
एलीसा जवाब दिहस, “मइँ यहोवा अउर तोहार जिन्नगी क किरिया खाइके प्रतिग्या करत हउँ कि मइँ तोहार क संग नाहीं तजब।” एह बरे दुइन मनई चलत रहेन।
7 नबियन क समूह मँ स पचास मनइयन ओनकर अनुसरण किहन। एलिय्याह अउर एलीसा यरदन नदी पइ रूक गएन। पचास मनई एलिय्याह अउ एलीसा स कछू दूर खड़े रहेन। 8 एलिय्याह आपन अगंरखा उतारेस, ओका तह किहेस अउर ओहसे पानी पइ चोट किहस। पानी दाईं कइँती बाईं कइँती क फट गवा। एलिय्याह अउ एलीसा झुरान भुइँया पइ चलिके नदी क पार किहेस।
9 जब उ पचे यरदन नदी क पार कइ लिहन तब एलिय्याह एलीसा स कहेस, “एहसे पहिले कि परमेस्सर मोका तोहसे दूर लइ जाइ, तू का चाहत अहा कि मइँ तोहरे बरे करउँ।”
एलीसा कहेस, “मोका तोहार आतिमा क दुईगुणा हींसा द्या।”
10 एलिय्याह कहेस, “तू कठिन चीज माँग्या ह। जदि तू मोका उ समइ लखब्या जब मोका लइ जावा जाइ तउ उहइ होइ। किन्तु जदि तू मोका नाहीं लखि पउव्या तउ उ नाहीं होइ।”
परमेस्सर एलिय्याह क सरग मँ लइ जात ह
11 एलिय्याह अउ एलीसा एक संग बातन करत भए टहरत रहेन। अचानक कछू घोड़न अउ एक ठु रथ आवा अउर उ पचे एलिय्याह क एलीसा स अलग कइ दिहेन। घोड़न अउ रथ आगी क तरह रहेन। तब एलिय्याह एक ठु बौड़ंर मँ सरग क चला गवा।
12 एलीसा एका लखेस अउ जोर स गोहराएस, “मोर बाप। मोर बाप। इस्राएल क रथ अउर ओकर घोड़सवार फउजी।”
एलीसा एलिय्याह क फुन कबहुँ नाहीं लखेस। एलीसा आपन आपन ओढ़नन क मूठी मँ भरेस, अउर आपन सोक परगट करइ बरे, ओनका फार ड़ाएस। 13 एलिय्याह क अंगरखा भुइँया पइ गिर पड़ा रहा। एह बरे एलीसा ओका उठाइ लिहस। फुन उ वापिस आएन अउर यरदन नदी क किनारे पइ खड़ा होइ गवा। 14 एलीसा एलिय्याह क अंगरखा लिहेस, जउन भूइँया पइ गिर गवा रहा। एलीसा एका पानी पइ चोट किहस अउर कहेस, “एलिय्याह क परमेस्सर यहोवा, कहाँ अहइ?” जइसेन ही एलीसा पानी पइ चोट किहस, पानी दाईं अउ बाईं कइँती फट गवा अउ एलीसा नदी पार किहेस।
नबी एलिय्याह क माँग करत हीं
15 जब यरीहो क नबियन क समूह एलीसा क लखेस, उ पचे कहेन, “एलिय्याह क आतिमा अब एलीसा पइ अहइ।” उ पचे एलीसा स मिलइ आएन। उ पचे एलीसा क समन्वा खाले भुइँया तलक प्रणाम करइ निहुरेन। 16 उ पचे ओहसे कहेन, “लखा, हम अच्छे खासे पचास मनई अही। मेहरबानी कइके एका जाइ द्या अउर अपने सुआमी क हेरइ द्या। होइ सकत ह यहोवा क सक्ती एलिय्याह क ऊपर लइ लिहे होइ अउर ओका कउनो पर्वत या घाटी मँ भहराइ दिहे होइ।”
मुला एलीसा जवाब दिहस, “नाहीं, एलिय्याह क खोज बरे मनइयन क जिन पठवा।”
17 नबियन क समूह एलीसा स एतना जियादा पराथना किहस, कि उ उलझन मँ पड़ गवा। तब एलीसा कहेस, “ठीक अहइ, एलिय्याह क खोज मँ मनइयन क पठइ द्या।”
नबियन क समूह पचास मनइयन क एलिय्याह क खोज बरे पठएस। उ पचे तीन दिन तलक खोज किहेन मुला उ पचे एलिय्याह क न पाइ सकेन। 18 एह बरे उ सबइ लोग यरीहो गएन जहाँ एलीसा ठहरा रहा। उ ओन लोगन स कहस, “का मइँ तोहसे न खोजइ बरे नाहीं कहे रहा।”
एलीसा पानी क सुद्ध करत ह
19 नगर क बसइया लोग एलीसा स कहेन, “महोदय, आप अनुभव कइ सकत हीं कि इ नगर सुन्दर ठउर मँ अहइ। किन्तु हिआँ पानी बुरा अहइ। इहइ कारण अहइ कि भुइँया मँ फसल क उपज नाहीं होत।”
20 एलीसा कहेस, “मोरे लगे एक ठु नवा खोरा लिआवा अउर ओहमा नून रखा।”
लोग नवा खोरा क एलीसा क लगे लइ आएन। 21 तब एलीसा उ ठउरे पइ गवा जहाँ पानी भुइँया स निकरत रहा। एलीसा नून क पानी मँ लोकाइ दिहस। उ कहेस, “यहोवा कहत ह, ‘मइँ इ पानी क सुद्ध करत हउँ। अब, मइँ इ पानी स कउनो क मरइ नाहीं देब, अउर न ही भुइँया क अच्छी फसल देइ स रोकब।’”
22 पानी सुद्ध होइ गवा अउर पानी अब तलक भी सुद्ध अहइ। इ वइसा ही भवा जइसा एलीसा कहे रहा।
कछू लरिकन एलीसा क मजाक उड़ावत हीं
23 उ नगर स एलीसा बेतेल गवा। एलीसा नगर कँइती पहाड़ी पइ चलत रहा जब कछू लरिकन नगर स खाले आवत रहेन। उ पचे एलीसा क मजाक उड़ावइ लागेन अउर उ पचे कहेन, “हे गंजे, तू ऊपर च़ढि जा। हे गंजे तू ऊपर चढ़ि जा।”
24 एलीसा मुड़िके ओनका लखेस। उ यहोवा स बिनती किहेस कि ओनके संग बुरा होइ। उहइ समइ जंगल स दुइ ठु रीछ आइके ओन लरिकन पइ हमला किहन, हुवाँ बयालीस लरिकन रछिन क जरिये फार दीन्ह गएन।
25 हुवाँ स एलीसा कर्म्मेल पर्वत पइ गवा, ओकरे पाछे उ वापिस सोमरोन क गवा।


text:
1 पतरस 4 Awadhi Bible: Easy-to-Read Version (ERV-AWA)
बदला भवा जीवन
4 जब मसीह सारीरीक कस्ट उठाएस तउ तू पचे उहइ मानसिकता क सास्सतर क तरह धारण करा काहेकि जउन सरीर स दुःख उठावत ह उ आपन क छुटकारा पाइ लेत ह 2 इ बरे फिन मनइयन बुरी इच्छा क अनुसरण न करइँ। बल्कि परमेस्सर क इच्छा क हिसाब क करम करत भए अपने बाकी भौतिक जीवन क सर्मपित कइ देइँ। 3 काहेकि तू अबहिं तलक अबोध व्यक्तियन क तरह विसय भोग, सब वासना, पियक्कड़पन, उन्माद स भरे गए आमोद-प्रमोद, मधूपान उत्सवन अउर घृणा-पूर्ण मूरति पूजा मँ बहोतइ जियादा समइ बिताइ चुका अहा।
4 अब जब तू जंगली अउर निरर्थक रहन-सहन मँ साथ नाही देत अहा। तउ ओनका अचरज होत ह। उ पचे तोहार निन्दा करत ही। 5 ओनका जउन मर चुका अहइँ या जिन्दा अहइँ, अपने व्यवहार क लेखा जोखा मसीह क देइ क पड़ी जउन ओनकइ निआव करइवाला अहइ। 6 इहइ बरे ओन बिस्सासियन क जउन मर चुका बाटेन सुसमाचार क उपदेस दीन्ह गवा अहइ कि सारीरीक रूप स चाहे निआव मनइयन क स्तर पइ होइ मुला आत्मिक रूप स परमेस्सर क अनुसार रहइँ।
नीक प्रबन्धकर्ता बना
7 उ समइ निकट अहइ अब सबइ कछू क अन्त होइ जाई। एह बरे समझदार बना अउर अपने प काबू राखा ताकि तोहका पराथना करइ मँ सहायता मिलइ 8 अउर सबसे बड़ी बात इ अहइ कि एक दूसरे क प्रति लगातार पिरेम बनाए राखा काहेकि पिरेम स अनगिनत पापन क निवारण होत ह। 9 बिना कछू कहे सुने एक दूसर क स्वागत सत्कार करा। 10 जउन परमेस्सर कइँती स केउ क बरदान मिला ह, ओका चाही कि परमेस्सर क नीक प्रबन्धकन क सामान, एक दूसरे क सेवा खातिर ओका काम मँ लावइ। 11 जउन प्रबचन करइ, उ अइसा करइ मानो परमेस्सर स निकरे बचनन क सुने रहा होइ। जउन सेवा करइ उ इ सक्ती स करइ जेहमाँ परमेस्सर प्रदान करत ह जेहसे सबइ बातन मँ ईसू मसीह क दुआरा परमेस्सर क महिमा होइ। महिमा अउर सामर्थ्य सर्वदा उहइ क अहइ। आमीन।
मसीह क रूप मँ दुःख उठाउब
12 पिआरे बन्धुअन, तोहरे बीच क ई अग्नि परीच्छा क जउन तोहका परखइ खातिर होइ, ऐसे अचरज जिन करा जइसेन तोहरे साथ कउनो अनहोनी घटना घटत होइ। 13 बल्कि आनन्द मनावा कि तू पचे ईसू मसीह क सबइ यातना मँ हिस्सा बटावत अहा। ताकि जब ओनकइ महिमा परगट तउ तोहमाँ आनन्दित अउर मगन रहि सका। 14 यदि मसीह क नाउँ प तू पचे अपमानित होत अहा तउ तू ओका सहा काहेकि तउ मसीह क अनुयायी अहा, तू धन्य अहा काहेकि परमेस्सर क महिमावान आतिमा तोहरे साथ बाटइ। 15 तउ तू पचेन मँ स कउनो हत्यारा चोर, कुकर्मी अथवा दूसरे क काम मँ हस्तक्षेप करइवाला बनके दुःख न उठावइ। 16 मुला अगर उ मसीही क अनुयायी होइ क कारण दुःख उठावत ह तउ ओका लज्जित न होइ क चाही। ओका तउ परमेस्सर इस नाउँ क बरे धन्यवाद देइ क चाही। 17 काहेकि परमेस्सर अपनेन परिवार स सुरु होइके निआव सुरु करइ समइ आइ पहुँचा अहइ। अउर अगर इ हमहिन स सुरु होत हतउ जउन परमेस्से क नीक सुसमाचार क स्वीकार नाही कीन्ह होइ। ओनमाँ क होइ।
18 “यदि इ अच्छे व्यक्ति क उद्धार क पाउब कठिन अहइ तउ
परमेस्सर विहीन अउर पापियन क साथे क होई।”
19 तउ फुन जउन परमेस्सर क इच्छानुससार दुःख उठावत ह, ओनका नीक काम करत भए, उ बिसवासमय, सिस्टी क रचयिता क आपन-आपन आतिमा सौंप देइ क चाही।


text:
जिला फैजाबाद, ब्लाक बीकापुर, गांव मलेथू कनक। 29 दिसम्बर 2014 का सामुदायिक स्वास्थ्य केन्द्र पै षाम मा प्रसव करावै आई मेहरारू बबिता कै प्रसव के बाद अचानक मउत होइगै। डाक्टर खून कै कमी बताय के जिला अस्पताल करे रहिन रिफर।
तेइस साल के बबिता कै पति त्रियुग नारायण कै आरोप बाय कि सोमवार का छह बजे षाम के प्रसव पीड़ा हुवय पै बीकापुुर सी.एच.सी. लाय गा रहा। जहां संबिदा पै तैनात स्टाक नर्स हाबिल सामान्य प्रसव कराइन। स्वस्थ्य बच्चा पैदा भै। लगभग आठ बजे अचानक बबिता कै तबियत खराब हुवय लाग तौ खून कै कमी बताय के जिला अस्पताल रेफर कै दिहिन। अस्पताल लै जात समय रास्ता मा मउत होइगै। बबिता के पति कै आरोप बाय कि अगर पहिले खून कै कमी बताये होते तौ हम जिला अस्पताल लै गा होइत।
सामुदायिक स्वास्थ्य केन्द्र कै अधीक्षक डाक्टर फिरोज अहमद बताइन कि बबिता कै हालत खराब हुवय के कारण जिला अस्पताल रिफर कै दीन गा रहा। रास्ता मा उनकै मउत होइगै। षिषु कै हालत ठीक बाय।
डाक्टर के लापरवाही कै लगाइन आरोप
जिला फैजाबाद, ब्लाक बीकापुर, गांव मलेथू कनक। 29 दिसम्बर 2014 का सामुदायिक स्वास्थ्य केन्द्र पै षाम मा प्रसव करावै आई मेहरारू बबिता कै प्रसव के बाद अचानक मउत होइगै। डाक्टर खून कै कमी बताय के जिला अस्पताल करे रहिन रिफर।


text:
जिला बांदा, ब्लाक तिन्दवारी, गांव पिपरगवां। हेंया के गीता 8 नवम्बर 2014 का तिन्दवारी थाना मा ससुर के खिलाफ मारपीट अउर गाली गलौज के रपट लिखाइस है। पुलिस ससुर के खिलाफ रपट लिख लिहिस है।
गीता का कहब है-“मोर मनसवा परदेष कमात है। सूना घर जान के ससुर जागेष्वर दारू पी के गलत नियत से घर मा रात के घुसत है। मना करैं मा कहत है कि मोर घर आय मैं कतौ भी आ जा सकत हौं। 8 नवम्बर के रात एक बजे दारू के नषा मा घर मा घुस के गाली गलौज करिस। ऊपर से कहत रहै कि जउन करैं का होय तौ कर ले। मैं बहुतै ज्यादा परेषान होई गई हौं।”
जागेष्वर का कहब है कि वा दारू नहीं पियत आय। गीता का आरोप झूठा है।
तिन्दवारी थाना के मुंषी हरवषंलाल बताइन कि जागेष्वर के खिलाफ मुकदमा लिख गा है। मुकदमा मा मारपीट के धारा 323 अउर गाली गलौज के धारा 504 आई.पी.सी. लाग है। कारवाही की जई।
ससुर के ऊपर घर मा घुसै का आरोप
जिला बांदा, ब्लाक तिन्दवारी, गांव पिपरगवां। हेंया के गीता 8 नवम्बर 2014 का तिन्दवारी थाना मा ससुर के खिलाफ मारपीट अउर गाली गलौज के रपट लिखाइस है। पुलिस ससुर के खिलाफ रपट लिख लिहिस है।


text:
जिला चित्रकूट, ब्लाक कर्वी, कस्बा सीतापुर। हिंया बिजली कटौती एक बरस से बहुतै ज्यादा होत हवै। या कारन एक हजारन मड़ई या समस्या का झेलत हवै। बिजली कटौती खतम करैं खातिर बिजली विभाग मा कहा जात हवै, पै कउनौ फायदा नहीं होत हवै।
कस्बा के ओम प्रकाश अउर बालेश्वर कहिन कि या समय बच्चन के परीक्षा होय का हवै। बिजली न रहै से बच्चन के पढ़ाई नहीं होइ पावत हवै। बिजली आवैं जाये का कउनौ समय नहीं रहत आय। रात दिन बिजली आंख मिचैली करत हवै। जाड़ा का समय हवै तबहूं मच्छर लागत हवैं। अगर बिजली रहै तौ पंखा चला सकित हन। पता नहीं कि या बिजली के समस्या कबहूं खतम होइ कि नहीं। चाहे जउन सरकार होय। वा भरोसा बस दइ देत हवै कि बिजली बराबर रही।
कर्वी बिजली विभाग के बाबू विजय कहिन कि बिजली बराबर दीन जात हवै। मड़ई यहिनतान कहत हवैं।
जिला चित्रकूट, ब्लाक मऊ, कस्बा लालतारोड। हिंया लगभग बीस बरस पुरान बिजली का खम्भा लाग रहै। वा दुइ महीना से बीच से टेढ़ा होइगे हवै। वा खम्भा कत्तौ भी गिर सकत हवै। या कारन दुर्घटना होय का डेर बना रहत हवै। यहिके दरखास बिजली विभाग मा 28 अक्टूबर 2013 का दीन गा, पै कउनौ ध्यान नहीं दीन गा आय।
मऊ बिजली विभाग के सरकारी लाइन मैन शिवप्रसाद का कहब हवै कि अबै तक या बात पता नहीं रहै कि बिजली का खम्भा बीच से टेढ़ा होइगा हवै। अब पता लाग हवै तौ दूसर खम्भा लगावा जई।
कस्बा के लालमन त्रिपाठी, मोती बाबू अउर रमाशंकर पटेल के साथै समस्या बतावैं मा पांच मड़ई अउर शामिल रहैं। उंई कहिन कि हमरे घर के लगे बिजली का खम्भा लाग हवै। वा बीच से टेढ़ा होइगा हवै। अगर यहिनतान रही तौ घरन मा गिर सकत हवै अउर करंट लागै का डेर भी हवै। सरकार कइती से बिजली विभाग वाले खम्भा लगावत हवैं, पै दुबारा पलट के नहीं देखत आय कि कइयौ बरस बीत गे हवैं तौ वा खम्भा का, का हाल हवै। खम्भा दूसर लाग जाये तौ हमार चिंता खतम होइ जाये।
जिला चित्रकूट, ब्लाक कर्वी, कस्बा सीतापुर। हिंया बिजली कटौती एक बरस से बहुतै ज्यादा होत हवै। या कारन एक हजारन मड़ई या समस्या का झेलत हवै। बिजली कटौती खतम करैं खातिर बिजली विभाग मा कहा जात हवै, पै कउनौ फायदा नहीं होत हवै।


text: फैज़ाबाद जिला के सामुदायिक स्वास्थ्य केंद्र बीकापुर मा किशोर-किशोरी स्वास्थ्य कार्यक्रम कै आयोजन कीनगा। बढ़ती उमर मा किशोर-किशोरी के अन्दर हुवय वाले बदलाव के बारे मा जागरूक कीनगा। स्वास्थ्य केंद्र कै एनम द्वारा ई जानकारी दीन गए। डॉक्टर सतीशचन्द्र अधीक्षक सामुदायिक स्वास्थ्य केंद्र बीकापुर बताइन कि दस से उन्नीस साल के उमर कै जवन लड़की-लड़का अहैं उनके शरीर मा जवान बदलाव आवाथै सकारात्मक, नकारात्मक वकरे बारे मा एक सप्ताह कै ट्रेनिंग दीन जात बाय। ट्रेनर मधुबाला बताइन कि यहि प्रशिक्षण मा दस साल से उन्नीस साल कै किशोर अउर किशोरी आय अहैं जेहमा दुई स्कूल जाय वाले अउर दुई स्कूल न जाय वाले अहैं। इनकै चयन आशा करे अहैं। एकै मेन उद्देश्य बाय की किशोर-किशोरी अपने आवै वाले शारीरिक अउर मानसिक परिवर्तन के ताई तैयार रहैं। घबराय न ई सब नार्मल चीज आय। सबके साथ हुआथै। निशा छात्रा बताइन कि हमरे गाँव कै शकुन्तला आशा कार्यकर्ता हमैं सीखय के ताई हियां बुलायके लाय अहैं। हम खुद सीखके अउर गांव के लडकियन का सिखाउब। अनुपम उपाध्याय छात्र कै कहब बाय कि जब लड़का बड़ा होइहैं तौ उनके दाढ़ी अउर मोक्ष आये जेसे घबराय न। ई सब सीखके अउर लड़कन का जानकारी दियब। स्वास्थ्य शिक्षा अधिकारी देवप्रकाश वर्मा बताइन कि राष्ट्रीय स्वास्थ्य मिशन के अंतर्गत एक कार्यक्रम चलावा जात बाय जेकै नाम बाय रास्ट्रीय किशोर स्वास्थ्य कार्यक्रम। यहि अवस्था मा तमाम प्रकार कै जवन अंदरूनी समस्या हुआथै तौ आपन बात शेयर नाय कै पउते। हियाँ से सीखके अपने उमर के किशोर-किशोरी से शेयर करिहैं। अउर उनकै सहयोग क्षेत्रीय आशा करिहैं। अगर समाधान न होय पाये तौ जब गाँव मा समूह बनइहै तौ वकै समाधान कीन जाये।


text:
यिर्मयाह 32 Awadhi Bible: Easy-to-Read Version (ERV-AWA)
यिर्मयाह एक ठु खेत खरीदत ह
32 सिदकिय्याह क यहूदा राज्ज मँ राज्जकाल क दसएँ बरिस, यिर्मयाह क यहोवा क इ सँदेसा मिला। सिदकिय्याह क दसवाँ बरिस नबूकदनेस्सर क अठारहवाँ बरिस रहा। 2 उ समइ बाबुल क राजा स सेना यरूसलेम नगर क घेरे भए रही अउर यिर्मयाह रच्छक आँगन मँ बन्दी रहा। इ आँगन यहूदा राजा क महल मँ रहा। 3 (यहूदा क राजा सिदकिय्याह उ ठउरे पइ यिर्मयाह क बन्दी बनाइ राखे रहा। सिदकिय्याह यिर्मयाह क भविस्सबाणियन क पसन्द नाहीं करत रहा। यिर्मयाह कहेस, “यहोवा इ कहत ह: ‘मइँ यरूसलेम क हाली ही बाबुल क राजा क दइ देब। नबूकदनेस्सर इ सहर पइ अधिकार कइ लेइ। 4 यहूदा क राजा सिदकिय्याह कसदियन क फउज स बचिके निकर नाहीं पाइ। किन्तु उ निहचइ ही बाबुल क राजा क दीन्ह जाइ अउर सिदकिय्याह बाबुल क राजा स आमने-सामने बातन करी। सिदकिय्याह ओका आपन आँखिन स लखी। 5 बाबुल क राजा सिदकिय्याह क बाबुल लइ जाइ। सिदकिय्याह तब तलक हुआँ ठहरी जब तलक मइँ ओका सजा नाहीं दइ देत।’ इ सँदेसा यहोवा क अहइ। ‘जदि तू पचे कसदियन क फउज स लड़ब्या, तू पचन्क कामयाबी नाहीं मिली।’”)
6 जउने समइ यिर्मयाह बन्दी रहा, उ कहेस, “यहोवा क सँदेसा मोका मिला। उ सँदेसा इ रहा: 7 ‘यिर्मयाह, तोहार चचेरा भाइ हननेल हाली ही तोहरे लगे आइ। उ तोहार चाचा सल्लूम क पूत अहइ। हननेल तोहसे इ कही, “यिर्मयाह, अनातोत नगर क लगे मोर खेत बेसहि ल्या। एका बेसहि ल्या काहेकि तू मोर सबसे निचके क रिस्तेदार अहा। उ खेते क खरीदब तोहार अधिकार अउर तोहार जिम्मेदारी अहइ।”’
8 “तब इ वइसा भवा जइसा यहोवा कहे रहा। मोर चचेरा भाई रच्छक आँगन मँ मोरे लगे आवा। हननेल मोहसे कहेस, ‘बिन्यामीन परिवार समूह क पहँटा मँ अनातोत नगर क लगे मोर खेत बेसहि ल्या। उ भुइँया क तू अपने बरे बेसहा काहेकि इ तोहार अधिकार अहइ अउर जिम्मेदारी अहइ कि तू एका आपन बरे बेसहा।’”
एह बरे मोका मालूम भवा कि इ यहोवा क सँदेसा अहइ। 9 मइँ आपन चचेरा भाई हननेल स अनातोत मँ भुइँया बेसहि लीन्ह। मइँ ओकरे बरे सत्रह सेकेल चाँदी तउली। 10 मइँ पट्टे पइ हस्ताक्षर किहेउँ अउर मोका पट्टा क एक प्रति मुहरबन्द मिली अउर जउन मइँ किहे रहेउँ ओकर साच्छी क रूप मँ स कछू लोगन क बोलाइ लिहेउँ अउर मइँ तराजू पइ चाँदी तउली। 11 तब मइँ पट्टे क मुहरबन्द प्रति अउ मुहर रहित प्रति पाएउँ। 12 अउर मइँ ओका बारूक क दिहेउँ। बारूक नोरिय्याह क पूत रहा। नोरिय्याह महसेयाह क पूत रहा। मुहरबन्द पट्टा मँ मोर बेसहइ क सबहिं सर्तन अउर सीमा रहीं। मइँ आपन चचेरा भाई हननेल अउर दूसर गवाहन क समन्वा उ पट्टा बारूक क दिहेउँ। ओन गवाहन भी उ पट्टे पइ हस्ताक्षर किहेन। उ समइ यहूदा क बहोत स मनई आँगन मँ बइठा रहेन जउन मोका बारूक क पट्टा देत लखेन।
13 “सबहिं लोगन क साच्छी कइके मइँ बारूक स कहेउँ, 14 इस्राएल क परमेस्सर सर्वसक्तीमान यहोवा इ कहत ह, ‘मुहरबन्द अउर मुहर रहित दुइनउँ पट्टन क प्रतियन क ल्या अउर एका माटी क घड़े मँ धइ द्या। इ करा एह बरे काम बहोत अधिक समइ तलक रहइ।’ 15 इस्राएल क परमेस्सर सर्वसक्तीमान यहोवा कहत ह, ‘भविस्स मँ मोर लोग एक दाई फुन घर, खेत अउ अंगूरे क बगिया इस्राएल देस मँ बेसहीं।’”
16 नेरिय्याह क पूत बारूक क पट्टा देइ क पाछे मइँ यहोवा स पराथना किहेेउँ। मइँ कहेउँ:
17 “परमेस्सर यहोवा, तू पृथ्वी अउ आकास बनाया। तू ओनका आपन महान सक्ति स बनाया। तोहरे बरे कछू भी करब बहोत कठिन नाहीं अहइ। 18 यहोवा, तू हजारन मनइयन क बिस्सास पात्र अउर ओन पइ दयालु अहा। किन्तु तू मनइयन क ओनके पुरखन क पापन बरे सजा देत अहा। महान अउर सक्तीसाली परमेस्सर, तोहार नाउँ सर्वसक्तीमान यहोवा अहइ। 19 हे यहोवा, तू महान कारजन क जोजना बनावत अउर ओनका करत ह। तू उ सब लखत ह जेनका लोग करत हीं अउर ओनका पुरस्कार देत ह जउन अच्छे काम करत हीं तथा ओनका सजा देत ह जउन बुरे काम करत हीं, तू ओनका उ देत ह जेनकर उ पचे पात्र अहइँ। 20 हे यहोवा, तू मिस्र देस मँ अत्यन्त प्रभावसाली चमत्कार किहा। तू आजु तलक भी प्रभावसाली चकत्कार किहा ह। तू इ सबइ चमत्कार इस्राएल मँ देखाया अउर तू एनका हुवाँ भी देखाया जहाँ कहूँ मनई रहत हीं। तू एन चमत्कारन बरे प्रसिद्ध अहा। 21 हे यहोवा, तू प्रभावसाली चमत्कारन स आपन लोग क मिस्र स बाहेर लइ आएन। तू आपन चमत्कारन स आपन ताकत अउर अद्भुत सक्ति दिखाइ।
22 “हे यहोवा, तू इ धरती इस्राएल क लोगन क दिहा। इ उहइ धरती अहइ जेका तू ओनके पुरखन क देइ क बचन बहोत पहिले दिहे रह्या। इ अइसा धरती अहइ जहाँ दूध अउर सहद क नदी बहत हीं। 23 इस्राएल क लोग इ धरती मँ आएन अउर उ पचे एका आपन बनाइ लिहन। मुला ओन लोग तोहार आग्या नाहीं मानेन। उ पचे तोहरे उपदेसन क अनुसार चलेन। उ पचे उ नाहीं किहेन जेकरे बरे तू आदेस दिहा। एह बरे तू इस्राएल क लोगन पइ उ सबइ भयंकर विपत्तियन ढाया।
24 “अब दुस्मन नगर पइ घेरा डाएस ह। उ सबइ ढाल बनावत अहइँ ताकि उ पचे यरूसलेम क चहारदीवारी पइ चढ़ सकइँ। आपन तरवारन क उपयोग कइके तथा भूख अउ भयंकर बीमारी क कारण बाबुल क सेना यरूसलेम नगर क हराइ। बाबुल क फउज अब नगर पइ हमला करति अहइ। यहोवा तू कहे रह्या कि इ होइ, अउर अब तू लखत अहा कि इ घटित होत अहइ।
25 “मोर सुआमी यहोवा, उ सब सबहिं बुरी घटनन घटित होत अहइँ। किन्तु अब तू मोहसे कहत अहा, ‘यिर्मयाह, चाँदी स खेत बेसहा अउ बेसहइ क साच्छी बरे कछू लोगन क चुना।’ तू इ उ समइ कहत अहा जब बाबुल क सेना नगर पइ अधिकार करइ क तइयार अहइ। मइँ आपन धन क उ तरह बर्बाद काहे करउँ?”
26 तब यहोवा क सँदेसा यिर्मयाह क मिला: 27 “यिर्मयाह, मइँ यहोवा हउँ। मइँ पृथ्वी क हर एक मनई क परमेस्सर हउँ। यिर्मयाह, तू जानत अहा कि मोरे बरे कछू असंभव नाहीं अहइ।” 28 यहोवा इ भी कहेस, “मइँ हाली ही यरूसलेम नगर क बाबुल क सेना अउ बाबुल क राजा नबूकदनेस्सर क दइ देब। उ सेना नगर पइ अधिकार कइ लेइ। 29 बाबुल क सेना पहिले स ही यरूसलेम नगर पइ हमला करत अहइ। उ पचे हाली ही नगर मँ प्रवेस करिहीं अउर आगी लगाइ देइहीं। उ पचे इ नगर क बारिके राखी कइ देइहीं। इ नगर मँ अइसे मकान अहइँ जेनमाँ यरूसलेम क लोग लबार देवता बाल क छतन पइ बलि भेंट दइके मोका वोधित किहन ह अउ लोग दूसर देवमूरतियन क दाखरस भेंट चढ़ाएन। बाबुल क सेना ओन मकानन क बारि देइ। 30 मइँ इस्राएल अउ यहूदा क लोगन पइ नगर रखेउँ ह। उ पचे जउन कछू करत हीं; बुरा अहइ। उ पचे तब स बुरा करत अहइँ जब स उ पचे नउ जवान रहेन। इस्राएल क लोग मोका वोधित किहेन। उ पचे मोका वोधित किहेन काहेकि ओन मूरतियन क पूजा किहन जेनका उ पचे आपन हाथन स बनाएन।” इ सँदेसा यहोवा क अहइ। 31 “जब स यरूसलेम सहर बसा तब स अब तक इ नगर क लोग मोका वोधित किहेन ह कि मोका एका आपन नजर क समन्वा स दूर कइ देइ चाही। 32 यहूदा अउर इस्राएल क लोग जउन बुरा काम किहन ह, ओकरे बरे, मइँ यरूसलेम क नस्ट करब। जन साधारण ओनकर राजा, प्रमुख, ओनकर याजक अउ नबी यहूदा क मनई अउ यरूसलेम क लोग, सबहिं मोका वोधित किहेन ह।
33 “ओन लोगन क मदद बरे मोरे लगे आवइ चाही रहा। लेकिन उ पचे मोहसे आपन पीठ मोर कइँती मोड़ेन। मइँ ओन लोगन क बार-बार सिच्छा देइ चाही किन्तु उ पचे मोर सुनइ स इन्कार कई दिहन। 34 ओन लोग आपन देवमूरतियन बनाएन ह अउर मइँ ओन देवमूरतियन स घिना करत हउँ। उ पचे ओन देवमूरतियन क उ मन्दिरे मँ रखत हीं जउन मोरे नाउँ पइ अहइ। इ तरह उ पचे मोरे मन्दिर क अपवित्तर किहन ह।
35 “बेनहिन्नोम क घाटी मँ ओन लोग लबार देवता बाल बरे ऊँची जगह बनाएन। उ पचे लबार देवता मोलेक क पूजा बरे ठउर क आपन बेटवा-बिटियन क सिसु बलि भेंट क रूप मँ जराइ सकइ बरे बनाएन। मइँ ओनका कबहुँ अइसे भयानक काम करइ बरे आदेस नाहीं दिहेउँ। मइँ इ कबहुँ सोचेउँ तलक नाहीं कि यहूदा क लोग अइसा भयंकर पाप करिहीं।
36 “तू सबहिं लोग कहत अहा, ‘बाबुल क राजा यरूसलेम पर अधिकार कइ लेइ। उ तरवार, भुखमरी अउर भयंकर बीमारी क उपयोग इ सहर क पराजित करइ बरे करी।’ किन्तु यहोवा इस्राएल क लोगन क परमेस्सर कहत ह, 37 ‘मइँ इस्राएल अउर यहूदा क लोगन क आपन देस तजइ क मजबूर किहेउँ ह। मइँ ओन लोगन पइ बहोत कोहान रहा। किन्तु मइँ ओनका इ ठउरे पइ वापस लिआउब। मइँ ओनका ओन देसन स बटोरब जेनमाँ जाइ क बरे मइ ओनका मजबूर किहेउँ। मइँ ओनका इ देस मँ वापिस लिआउब। मइँ ओनका सान्तिपूर्वक अउर सुरच्छित रहइ देब। 38 इस्राएल अउर यहूदा क लोग मोर आपन लोग होइहीं अउर मइँ ओनकर परमेस्सर होब। 39 उ पचे एक उद्देस्स रखिहीं फुरइ ही, जिन्नगी भइ मोर उपासना करइ चहिहीं। ओनके बरे सुभ होइ अउर ओनके पाछे ओनकर परिवारन बरे भी सुभ होइ।
40 “‘मइँ इस्राएल अउ यहूदा क लोगन क संग एक करार करब। इ करार सदैव बरे होइ। इ करार क अनुसार मइँ लोगन स कबहुँ दूर नाहीं जाब। मइँ ओनके बरे सदैव अच्छा रहब। मइँ ओनका, आपन आदर करइ बरे इच्छूक बनाउब। तब उ पचे मोहसे कबहुँ दूर नाहीं हटिहीं। 41 उ पचे मोका खुस करिहीं। मइँ ओनकर भला करइ मँ आनन्दित होब अउर मइँ, निहचय ही, ओनका इ धरती मँ बसाउब अउर ओनका बढ़ाउब। इ मइँ आपन पूरे हिरदय अउर आतिमा स करब।’”
42 यहोवा जउन कहत ह, उ इ अहइ, “मइँ इस्राएल अउर यहूदा क लोगन पइ इ बड़की बिपत्ति ढाएउँ ह। इहइ तरह मइँ ओनका अच्छी चिजियन देब। मइँ ओनका अच्छी चिजियन करइ क बचन देत हउँ। 43 तू लोग इ कहत अहा, ‘इ देस सूना रेगिस्तान अहइ। हिआँ कउनो मनई अउर कउनो जनावर नाहीं अहइ। बाबुल क फउज इ देस क पराजित किहस।’ किन्तु भविस्स मँ लोग फुन इ देस मँ भुइँया खरीदहीं। 44 लोग आपन धने क उपयोग करिहीं अउर खेत बेसहिहीं। उ पचे आपन सबइ करार पइ हस्ताच्छर क साच्छी होइहीं। लोग उ प्रदेस मँ फुन खेत बेसहिहीं जेहमाँ बिन्यामीन परिवार समूह क लोग रहत हीं। उ पचे यरूसलेम छेत्र क चारिहुँ ओर खेत बेसहिहीं। उ पचे यहूदा प्रदेस क नगरन, पहाड़ी प्रदेस, पच्छिमी पर्वत चरण, अउर दविखनी रेगिस्तान क पहँटा मँ खेत बेसहिहीं। इ होइ, काहेकि मइँ तोहरे लोगन क वापस लिआउब।” इ सँदेसा यहोवा क अहइ।


text:
जिला बांदा, ब्लाक तिन्दवारी, गांव डिघवट। हेंया के लगभग दस मेहरिया इन्द्रा आवास कालोनी के मांग खातिर 17 दिसम्बर 2013 का बांदा तहसील मा दरखास दिहिन हैं। यहिके बाद भी उनके कउनौ सुनाई निहाय।
गांव के सरोज अउर सुमन बतावत हैं कि हम लोग आवास के खातिर तीन साल होइगे प्रधान के चक्कर लगावत हन। जबै कि हमार बी.पी.एल. सूची मा नाम भी है, पै प्रधान एक कालोनी दें मा छह हजार रूपिया मांगत है। हम मजदूर मड़ई दिन भर काम करित हन। तबै रात मा हमरे खाय का होत है। अगर हमरे पास यतना रूपिया प्रधान का होय तौ आपन घर न बना लेन। जउन एक-एक झोपडि़या मा इनतान के ठन्डी मा गुजर करित हन। यहिसे सोचत हन कि अगर सरकारी योजना का लाभ गरीब मड़इन खातिर बिना रूपिया का मिलत है, तौ प्रधानन का भी दंे का चाही, पै उंई जीतै के बाद सब भूल जात हैं।
प्रधान जितेन्द्र का कहब है कि जउन मड़इन का बी.पी.एल. पात्रता सूची मा नाम जेहिका है तौ वहिका कालोनी दीन गई हैं। इनतान तैंतिस मड़इन का कालोनी दीन गई हैं।
जिला बांदा, ब्लाक तिन्दवारी, गांव डिघवट। हेंया के लगभग दस मेहरिया इन्द्रा आवास कालोनी के मांग खातिर 17 दिसम्बर 2013 का बांदा तहसील मा दरखास दिहिन हैं। यहिके बाद भी उनके कउनौ सुनाई निहाय।


text:
यसायाह 24 Awadhi Bible: Easy-to-Read Version (ERV-AWA)
परमेस्सर इस्राएल क सजा देइ
24 लखा! यहोवा इ धरती क बर्बाद करी। यहोवा भूचालन क जरिये इ धरती क मरोड़ देइ। यहोवा लोगन क कहूँ दूर जाइ क मजबूर करी। 2 उ समय, हर कउनो क संग एक जइसी घटनन घटिहीं, साधारण मनई अउ याजक एक जइसे होइ जइहीं। सुआमी अउर सेवक एक जइसे होइ जइहीं। दासियन अउर ओनकर सुआमियन एक समान होइ जइहीं। मोल लेइवाले अउर बेसइवाले एक जइसे होइ जइहीं। कर्जा लेइवालन अउर कर्जा देइवालन लोग एक जइसे होइ जइहीं। धनवान अउर दीन लोग एक जइसे होइ जइहीं। 3 सबहिं लोगन क हुवाँ स ढकेल बाहेर कीन्ह जाइ। सारी धन दौलत छोरी लीन्ह जइहीं। अइसा एह बरे घटी काहेकि यहोवा अइसा ही आदेस दिहस ह। 4 देस उजड़ जाइ अउर दुःखी होइ। दुनिया खाली होइ जाइ अउर उ दुर्वल होइ जाइ। इ धरती क महान नेता सवितहीन होइ जइहीं।
5 इ धरती उ लोगन दुआरा दूसित कइ दीन्ह ग अहइ जउन एह पइ रहत हीं। अइसा कइसा होइ गवा? लोग परमेस्सर क सिच्छा क विरोध मँ गलत काम किहेन। लोग परमेस्सर क नेमन क पालन नाहीं किहन। बहोत पहिले उहइ लोग परमेस्सर क संग एक करार किहे रहेन। किन्तु परमेस्सर क समन्वा कीन्ह गवा उ करार क उ पचे उल्लंघन किहेस। 6 इ धरती क रहइवाले लोग अपराधी अहइँ। एह बरे परमेस्सर इ धरती क नस्ट करइ क निहचय किहस। ओन लोगन क सजा दीन्ह जाइ अउर हुवाँ थोड़े स लोग ही बचि पइहीं।
7 अगूंर क बेलन मुरझात अहइँ। नई दाखरस क कमी पड़ति अहइ। पहिले लोग खुस रहेन। किन्तु अब उ पचे ही लोग दुःखी अहइँ। 8 लोगन आपन खुसी वियक्त करइ तजि दिहे अहइँ। खुसी क सबहिं ध्वनियन रूकि गइ बाटिन। खँजरियन अउ वीणन क आनन्द स भरा संगीत खतम होइ चुका अहइ। 9 अब लोग दाखरस पिअत अहइँ, तउ खुसी क गीत नाहीं गउतेन। अब जब मनई दाखरस पिअत हीं, तब उ ओका कड़ुई लागत ह।
10 इ सहर क एक नीक स नाउँ अहइ, “गड़बड़ स भरा”, इ नगर क बिनास कीन्ह गवा। लोग घरन मँ नाहीं घुस सकतेन। दुआर बंद होइ चुका अहइँ। 11 गलियन मँ दुकानन पइ लोग अबहुँ भी दाखरस क पूँछत हीं, किन्तु समूची खुसी जाइ चुकी अहइ। आनन्द तउ दूर कइ दीन्ह ग अहइ। 12 नगर बरे बस बिनास ही बचत अहइ। दुआर तलक चकनाचूर होइ चुका अहइँ।
13 फसल क समय लोग जइतून क बृच्छ स जइतून क गिरावा करिहीं।
किन्तु केवल कछू ही जइतून बृच्छन पइ बचिहीं!
जइसे अंगूरे क फसल उतारइ क पाछे थोड़ा स अंगूर बचे रहि जात हीं,
अइसा ही इ धरती क रास्ट्रन क संग होइ।
14 बचे भए लोग ऊँची आवाज़ मँ स्तुति करीं।
दूरगामी देस क लोग यहोवा क महानता क स्तुति करिहीं अउर उ पचे, खुस होइहीं।
15 उ सबइ लोग कहा करिहीं, “पूर्व क लोगो, यहोवा क तारीफ करा।
दूर देस क लोगो,
इस्राएल क परमेस्सर यहोवा क नाउँ क गुण गान करा।”
16 इ धरती पइ हर कहूँ हम परमेस्सर क स्तुति क गीत सुनब।
ऍन गीतन मँ परमेस्सर क स्तुति होइ।
किन्तु मइँ कहत हउँ, “मइँ बरबाद होत रहत हउँ।
मइँ जउन कछू भी लखत हउँ सब कछू खउफनाक अहइ।
गद्दार लोग, लोगन क विरोधी होत रहत हीं,
अउर ओनका चोट पहोंचावत हीं।
17 मइँ धरती क बसइयन पइ खतरा आवत लखत हउँ।
मइँ ओनके बरे भय, गड़हन अउर फँदन लखत हउँ।
18 लोग खतरे क सुनिके
डर स काँपि जइहीं।
कछू लोग, पराइ जइहीं
किन्तु उ सबइ गड़हन अउर फँदन मँ जाइ गिरिहीं
अउर ओन गड़हन स कछू चढ़िके बचि निकरि अइहीं,
किन्तु उ पचे फुन दूसर फंदन मँ फँसिहीं।
ऊपर अकासे क छाती फटि जाइ जाइसे बाढ़ क दुआर खुलि गवा होइँ।”
बाढ़न आवइ लगिहीं अउर धरती क नेंव डगमग हिलइ लागी।
19 भूचाल आइ
अउर धरती फट जाइहीं।
20 संसार क पाप बहोत भारी अहइँ।
उ भारे स दबिके इ धरती गहराइ जाइ।
इ धरती कउनो झोपड़ी स काँपी
अउर नसे मँ धुन्त कउनो मनई क तरह धरती गिर जाइ।
इ धरती बनी न रही।
21 उ समय यहोवा सब क निआव करी।
उ समय यहोवा अकासे मँ सरग क फउजन
अउर धरती क राजा उ निआव क विषय होइहीं।
22 एन सबन क एक संग एकट्ठा कइ दीन्ह जाइ।
ओनमाँ स कछू काल कोठरी मँ बन्द होइहीं
अउर कछू कारागार मँ रइहीं।
किन्तु अंत मँ बहोत समय क पाछे एन सबन्क निआव होइ।
23 यरूसलेम मँ सिय्योन क पहाड़े पइ यहोवा राजा क रूप मँ राज्ज करी।
अग्रजन क समन्वा ओकर महिमा होइ।
ओकर महिमा ऍतनी भव्व होइ कि चँदा व्यावुल होइ जाइ,
सूरज लजाइ जाइ।


text:
यहेजकेल 29 Awadhi Bible: Easy-to-Read Version (ERV-AWA)
मिस्र क बिरूद्ध सँदेसा
29 देस निकारे क दसएँ बरिस क दसएँ महीने क बारहवें दिन मोर सुआमी यहोवा क बचन मोका मिला। उ कहेस, 2 “मनई क पूत, मिस्र क राजा फिरौन कइँती धियान द्या, मोरे बरे ओकर तथा मिस्र क बिरूद्ध कछू कहा। 3 कहा, ‘मोर सुआमी यहोवा इ कहत ह:
“‘हे मिस्र क राजा फिरौन, मइँ तोहरे खिलाफ हउँ।
तू नील-नदी क किनारे विस्राम करत भए बिसाल मगरमच्छ अहा।
तू कहत रह्या, “इ मोर नदी अहइ।
मइँ इ नदी बनाएउँ ह।”
4-5 “‘किन्तु मइँ तोहरे जबड़न मँ हुक डालउब।
नील नदी क मछरियन तोहरी चमड़ी स चिपक जइहीं।
मइँ तोहका तोहार मछरियन क तोहरी नदियन स
बाहेर कइके झुरान भुइँया पइ लोकाइ देब,
तू धरती पइ गिरब्या,
अउर कउनो न तोहका उठाई, न ही दफनाई।
मइँ तोहका जंगली जनावरन अउ पंछियन क देब,
तू ओनकर भोजन बनब्या।
6 तब मिस्र मँ रहइवाले सबहिं लोग जनिहीं
कि मइँ यहोवा हउँ।
“‘मइँ एन कामन क काहे करब?
काहेकि इस्राएल क लोग सहारे बरे मिस्र पइ भरोसा किहस।
किन्तु मिस्र सिरिफ दुर्बल घास क तिनका निकरा।
7 इस्राएल क लोग सहारे बरे मिस्र पइ आस्रित रहेन
अउर मिस्र सिरिफ ओनके हाथन अउ काँधन क छेद किहेस।
उ पचे सहारे बरे तोह पइ आस्रित रहेन।
किन्तु तू ओनकर पीठ क तोड़्या अउर मरोड़ दिहा।’”
8 एह बरे मोर सुआमी यहोवा इ कहत ह:
“मइँ तोहरे खिलाफ तरवार लिआउब।
मइँ तोहरे सबहिं लोगन अउर जनावरन क नस्ट करब।
9 मिस्र खाली अउ नस्ट होइ जाई।
तब उ पचे समुझिहीं कि मइँ यहोवा हउँ।”
परमेस्सर कहेस, “मइँ उ सबइ काम काहे करब? काहेकि तू कहया, ‘इ मोर नदी अहइ। मइँ इ नदी क बनाएउँ।’ 10 एह बरे मइँ तोहरे विरूद्ध हउँ। मइँ तोहार नील नदी कइउ साखन क विरूद्ध हउँ। मइँ मिस्र क पूरी तरह नस्ट करब। मिग्दोल स सवेन तलक तथा जहाँ तलक वूस क सीमा अहइ, हुवाँ तलक नगर खाली होइहीं। 11 कउनो मनई या जनावर मिस्र स नाहीं गुजरी। कउनो मनई या जनावर मिस्र मँ चालीस बरिस तलक नाहीं रही। 12 मइँ मिस्र देस क उजाड़ कइ देब अउर ओकर नगर चालीस बरिस तलक उजाड़ रहिहीं। मइँ मिस्रियन क रास्ट्रन मँ बिखेर देब। मइँ ओनका बिदेस मँ बसाइ देब।”
13 मोर सुआमी यहोवा इ कहत ह, “मइँ मिस्र क लोगन क कइउ रास्ट्रन मँ बिखेरब। किन्तु चालीस बरिस क अन्त मँ फिर मइँ ओन लोगन क एक संग बटोरब। 14 मइँ मिस्र क बंदियन क वापस लिआउब। मइँ मिस्रियन क पत्रास क प्रदेस मँ, जहाँ उ पचे पइदा भए रहेन, वापस लिआउब। किन्तु ओनकर राज्ज महत्वपूर्ण नाहीं होइ। 15 इ सबस कम महत्वपूरर्ण राज्ज होइ। मइँ एका फुन दूसर रास्ट्रन स ऊपर कबहुँ नाहीं उठाउब। मइँ ओनका एतना घोटका कइ देब कि उ पचे रास्ट्रन पइ सासन नाहीं कइ सकिहीं। 16 अउर इस्राएल क परिवार फुन कबहुँ मिस्र पइ आस्रित नाहीं रही। इस्राएली आपन पापन क याद रखिहीं। उ पचे याद रखिहीं कि उ पचे मदद बरे मिस्र कइँती मुड़ेन, परमेस्सर कइँती नाहीं अउर उ पचे समुझिहीं कि मइँ यहोवा अउ सुआमी अहउँ।”
बाबुल मिस्र क लेइ
17 देस निकारे क सत्ताइसवें बरिस क पहिले महीने क पहिले दिन यहोवा क बचन मोका मिला। उ कहेस, 18 “मनई क पूत, बाबुल क राजा नबूकदनेस्सर सोर क खिलाफ आपन फउज क भीसण जुद्ध मँ लगाएस। उ पचे हर एक फउजी क बार कटवाइ दिहेन। भारी वजन ढोवइ क कारण हर एक वंधा रगड़ स नंगा होइ गवा। नबूकदनेस्सर अउर ओकर फउज सोर क हरावइ बरे कठिन जतन किहस। किन्तु उ पचे ओन कठिन जतनन स कछू पाइ न सकेन।” 19 एह बरे मोर सुआमी यहोवा कहत ह, “मइँ बाबुल क राजा नबूकदनेस्सर क मिस्र देस देब अउर नबूकदनेस्सर मिस्र क लोगन क लइ जाइ। नबूकदनेस्सर मिस्र क कीमती चिजियन क लइ जाइ। इ नबूकदनेस्सर क फउज क मजदूरी होइ। 20 मइँ नबूकदनेस्सर क मिस्र देस ओकर कठिन जतन के पुरस्कार क रूप मँ दिहेउँ ह। काहेकि उ पचे मोरे बरे काम किहन।” मोर सुआमी यहोवा इ कहेस।
21 “उ दिन मइँ इस्राएल क परिवार क सक्तीसाली बनाउब अउर मइँ तोहका ओन लोगन क बीच मँ बोलइ क अवसर देब। तब उ पचे जानिहीं कि मइँ यहोवा हउँ।”


text:
सरकार किसानन के ताई नहर कै सुविधा देहे बाय कि किसानन कै फसल सूखै से बचै अउर अच्छी पैदावार हुवय। फैजाबाद अउर अम्बेडकरनगर मा यकै उल्टा असर देखात बाय। नहर कै सफाई तौ कराय दीन गै लकिन छोट-छोट माइनर के सफाई न करावै से खेत तक पानी नाय पहुंचत बाय। जेसे फसल सूख जात बाय।
नहर के किनारे के खेत वाले मनईन कै तौ नहर के सिचांई कै काफी उम्मीद रहा थै। लकिन अबकी बार तौ दुई तीन महीना पानी नाय आय। मई महीना मा सफाई कराई गै। तब तक किसान कउनौ तरह से फसल कै सिंचाई करिन। अउर अब पानी आवै के बावजूद खेत तक पानी न पहुंचै से सारी फसल बर्वाद होय जात बाय। एक तौ अपै्रल-मई मा बेमौसम बरसात किसानन पै भरी पड़ा। जेहमा कउनौ फसल नाय होय पाय। अउर अब नहर के माइनर मा पानी न पहुंचै से बहुत परेषानी हुचत बाय। मनइन कै कभै ज्यादा आवै से फसलै डूब जात रही लकिन अबकी न सफाई भै न खेत तक पानी पहुंचा।
षासन-प्रषासन भी नहर कै यफाई करवाय दिहिन लकिन ई काहे नाय ध्यान दियत कि जब तक माइनर के सफाई न होये तब तक खेत तक पानी कैसे पहंचे आखिरी माइनर के किनारे तौ मनइन कै खेत बाय जेका माइनर से सिंचाई कै काफी उम्मीद बाय। षासन-प्रषासन का काफी ध्यान दियै कै जरूरत बाय। कि माइनर कै सफाई जल्दी से जल्दी कराय जाए। नाहीं तौ उन किसानन कै काव होये जेकै खेत माइनर के किनारे बाय। अउर उनका सिर्फ वही कै उम्मीद बाय।


text:
सरकार कइत से बैंक खातन का सी.बी.एस. मतलब छोट खाता से बड़ा खाता दइके सीधे इण्टरनेट से जोड़ैे का काम चलत है। जेहिसे मड़इन का सरकार से मिलैं वाले पेंशन अउर लाभ का रूपिया सीधे बैंक खाता मा भेजी जा सकै। या काम कइके सरकार कालाबाजारी रोकैं चाहत है। सी.बी.एस. खाता नम्बर दें का काम मार्च से चलत है। या काम करैं खातिर केन्द्र सरकार के सराहनीय पहल है, पै बहुतै पेंशन धारकन के पेंशन का रूपिया नहीं आवा आय।
बैंक खाता से रूपिया का भुगतान रूक गा है। यहिका सीधा असर मड़इन के रोजी रोटी अउर जन जीवन के ऊपर परा है। सी.बी.एस. का काम पूरा करैं का समय भी तय निहाय। जेहिसे या कहा जा सकै कि यतने समय के बाद सबै काम पहिले जइसे होय लगिहैं। सरकार तौ अपने अभियान मा सफलता देखा के नाम करैं मा लाग है। उंई लोगन का, का कसूर जउन यहै पेंशन के रूपिया से आपन खाना खर्चा चलावत हैं। अगर सरकार या काम करैं से पहिले होय वाले नतीजा के बारे मा सोच के काम करत तौ नींक रहत। या फेर कउनौ अउर उपाय सोचैं का चाही। सी.बी.एस. खाता न होय से सिर्फ पेंशन धारक ही नहीं जउन भी बैंक खाता नम्बर छोट है उंई सबै मड़ई समस्या के चपेट मा हैं। चाहे उंई मनरेगा मजदूर होय या फेर पेंशन धारक। अगर या मान लीन जाय कि सरकार के या सोच है कि एक किस्त न सही इकट्ठा दुई किस्त दइके मड़इन का खुश कई दीन जई, पै या सोच ठीक निहाय। काहे से एक-एक दिन खर्च चलावब मुश्किल है तौ साल भर खर्च कसत चली? या मारे सरकार जेतना व्यवस्थित काम करत है वहिसे ज्यादा अव्यवस्थित भी है। जेतना जल्दी होई सकै या काम निपटावैं के जरूरत है।
फायदा से ज्यादा नुकसान
सरकार कइत से बैंक खातन का सी.बी.एस. मतलब छोट खाता से बड़ा खाता दइके सीधे इण्टरनेट से जोड़ैे का काम चलत है। जेहिसे मड़इन का सरकार से मिलैं वाले पेंशन अउर लाभ का रूपिया सीधे बैंक खाता मा भेजी जा सकै। या काम कइके सरकार कालाबाजारी रोकैं चाहत है। सी.बी.एस. खाता नम्बर दें का काम मार्च से चलत है। या काम करैं खातिर केन्द्र सरकार के सराहनीय पहल है, पै बहुतै पेंशन धारकन के पेंशन का रूपिया नहीं आवा आय।


text:
निर्गमन 25 Awadhi Bible: Easy-to-Read Version (ERV-AWA)
पवित्तर वस्तु बरे भेंट
25 यहोवा मूसा स कहेस, 2 “इस्राएल क लोगन स मोरे बरे भेंट लइ आवइ क कहा। हर मनई अपने मनवा मँ इ ठान लेइ चाही जउन उ मोका देइ चाहत ह। इ भेंटन क मोरे बरे मंजूर कइ ल्या। 3 इ चीजन्क पत्री इ अहइ जेनँका तू मनइयन स अंगीकार करब्या: सोना, चाँदी, काँसा 4 नीला बैगनी अउ लाल धागा, सुन्नर रेसमी कपड़ा, बोकरी क बार, 5 भेड़ी क लाल रंगे क खाल, नरम खाल, बबुरे क काठ, 6 दिया मँ बारइ क तेल: अभिसेक क तेले, धूपे बरे महकउआ मसाला, भीनी सुगन्धे बरे मसाला। 7 सुलेमानी पाथर अउ दूसर कीमती रतन जउन याजक क एपोद मँ जड़ दीन्ह जाइँ अउ निआव क थइला।”
पवित्तर तम्बू
8 यहोवा इहउ कहेस, “मनई मोरे बरे एक पवित्तर स्थल बनइहीं। तबहिं मइँ ओनके संग रहि सकब। 9 मइ तोहका देखाउब कि पवित्तर तम्बू कइसा देखाइ देइ चाही। जइसा मइँ देखाएउँ ह हर एक चीज ठीक वइसा ही होइ चाही।
करार क संदूख
10 “बबुरे क काठ बइपरा अउ एक खास संदूख बनावा। इ पवित्तर संदूख क ढाई हाथ लम्बा डेढ़ हाथ चौड़ा अउ डेढ़ हाथ ऊँचा होइ चाही। 11 संदूखे क भीतर अउ बाहर पत्तर चढ़ावइ बरे सुद्ध सोना लगावा। संदूखे क कोना क सोना स मढ़ा। 12 संदूखे क उठावइ बरे सोना क चार कड़ा बनवा। सोने क कड़ा क चारिहुँ कोना प लगावा। दुइनउँ कइँती दुइ दुइ कड़ा होइँ। 13 तब संदूखे क ढोवइ बरे खम्भा बनावा। इ खम्भन बबुरे क काठे क होइ अउ सोना स जरूर जड़ी होइँ चाही। 14 संदूखे क बगल क कोन प लगा भवा कड़ा मँ इ खम्भन क घुसेड़ द्या। इ खम्भन क बइपरब संदूखे क ढोवइ बरे करा। 15 इ खम्भा संदूखे क कड़न मँ सदा छुई रहइ चाही। खम्भन क बाहेर जिन खइँचा।”
16 यहोवा कहेस, “मइँ तोहका करार देत अही।” ऍका करार क संदूखे मँ धरा। 17 तब एक ढकना बनावा। एका सुद्ध सोने क बनावा। एका ढाइ हाथ लम्बा अउ डेढ़ हाथ चौड़ा बनावा। 18 तब दुइ करूब सरगदूतन क बनावा अउ ओनका ढकना क दुइनउँ सिरा प लगावा। इ सरगदूत क बनवइ बरे सोना क पत्तर बइपरा। 19 एक करूब क ढकना क सिरे प लगावा अउ दूसर क दुसरे सिरे प। एक टूकड़ा बनावइ बरे करूब सरगदूत क ढकना क संग जोड़ द्या। 20 करूब क पाखा ढकना प उपर की ओर पसरा होइ होइ चाही। करूब क मुँहना ढकना कँइती लखत होइ करूब एक दूसरे क आमना सामना होइ चाही।
21 “मइँ तोहका करार देब। उ करार क संदूखे मँ धरा अउ खास ढकना स संदूखे क बंद करा। 22 जब मइँ तू पचन स भेंटब तबहिं मइँ करूब सरगदूतन क बीच स बात करब, जउन करार क संदूख खास ढकना प अहइ। मइँ आपन सबहिं आदेसन क इस्राएल क मनइयन क उहइ ठउरे स देब।
खास रोटी क मेज
23 “बबुरे क काठे क एक ठु मेज बनावा। मेज दुइ हाथ लम्बा, एक हाथ चौड़ा अउ डेढ़ हाथ ऊँचा होइ चाही। 24 मेज क निखालिस सोना स मढ़ द्या अउ ओकरे चारिहुँ कइँती सोना क झालर लगावा। 25 तब चार अँगली चौड़ी सोना क पट्टी मेज क चारिहुँ कइँती ठोंक द्या। अउ पट्टी क चारिहुँ कइँती सोना क झालर लगावा। 26 तब सोना क चार कड़ा बनावा अउ मेज क चारिहुँ कोने प ओकर पावा प लगावा। 27 कड़ा पट्टा क लगे होइ चाही। इ कड़न मँ मेज क ढोवइ बरे खम्भन फँसाइ दीन्ह जइहीं। 28 खम्भन बनवइ बरे बबुरे क काठ बइपरा अउ ओका सोना स मढ़ि द्या। खम्भन मेज क ढोवइ बरे अहइँ। 29 हर परात, चम्मच, सुराही अउ खोराइ सब चीज निखालिस सोना क बनावा। सुराही अउ खोरा पिअइ क भेंट उड़ेलइ बरे बइपरा जइहीं। 30 खास रोटी मोरे समन्वा मेज प धरा। इ सदा मोरे समन्वा हुवाँ रहइ चाही।
डीबट
31 “तब तोहका एक डीबट बनवावइ चाही। सुद्ध सोना बइपरा। एकर पेदी अउ चपटी नोंक बनावइ बरे निखालिस सोना क पत्तर बइपरा। एकर फूल, कली अउर पंखड़ी निखालिस सोना क बनी होइ चाही। अउ इ सबहिं चीज़ डीबट मँ एक ठुकड़ा मँ होइ चाही।
32 “डीबट क छ: ठु डार होइ चाही। तीन डार एक कइँती अउ तीन डार दूसर कइँती होइ चाही। 33 हर डारे प तीन ठु फूल होइ चाही। इ फूलन क बदाम क फूल क नाई कली अउ पंखड़ी जोरिके बनावा। 34 डीबट बरे चार ठु फूल बनवा। इ फूलन क बदामे क कली अउ पंखुड़ी क नाई बनावइ चाही। 35 डीबटे प छ: ठु डार होइ चाही-दुइ हींसा मँ दुइनउँ कइँती तीन तीन डार होइ चाही। तीनउँ जगहिया क नीचे जहाँ डार मिलत ह कली अउ पंखुड़ी क संग एक ठू फूल बनवा। 36 पूल अउ पंखुड़ी क संग समूचा डीबट निखालिस सोना स बनवई चाही। इ सबहिं डार अउ कली एक एकाई मँ निखालिस सोना क होइ चाही। 37 तबहि 7 दिया डीबट प धरइ बरे बनावा। इ दिया डीबट क समन्वा क ठउरे प रोसनी देइहीं। 38 दिया क झालर अउ थाली सबहिं निखालिस सोना क होइ चाही। 39 पचहत्तर पौंड सुद्ध सोना क प्रयोग डीबट अउ एकरे साथे क सब चीज बनवइ मँ करा। 40 धियान दइ क हर चीज ठीक-ठीक उहइ तरह स बनइ जाइ जइसा मइँ पहाड़े प तोहका देखावा ह।”


text:
जिला फैजाबाद, साकेत महाविद्यालय। हिंआ 22 अक्टूबर 2013 का साकेत महाविद्यालय के लड़कियन का सपा पार्टी के मनोरंजन कर राजमंत्री तेज नारायण पाण्डेय ने साकेत अउर बीस अन्य विद्यालय के 544 छात्र छात्रा का लैपटाप दिहिन।
मुख्य अतिथि के रूप में आए तेज नारायण पाण्डेय कहिन कि मुख्यमंत्री अखिलेष यादव आपन वादा पूरा कै दिहिन। प्रदेष सरकार अलग-अलग लाभ दियत बाय। जेसे बेरोजगारी भत्ता, कन्या विद्याधन अउर लैपटाप दियत अहैं। वहीं केन्द्र कै यू.पी.ए. सरकार कउनौ प्रकार कै मदद नाय दियत बाय।
साकेत महाविद्यालय कै प्राधानाचार्य डाक्टर धु्रवदेव दूबे बताइन कि 22 अक्टूबर 2013 का साकेत के 1690 छात्रा अउर बीस अन्य विद्यालय के 544 छात्र-छात्रा का लैपटाप बांटा गै। मुख्य नियन्ता डाक्टर एस.पी. सिंह बताइन कि छात्र-छात्रा कै भारी संख्या रही यसे कालेज परिसर मा तीन जगह आचार्य नरेन्द्रदेव प्रेक्षागृह, जे.पी.एन. सिंह सभागार अउर प्रषासनिक भवन के खुले प्रंागण मा पंडाल लगवाय के वितरण समारोह सम्पन्न कीन गै।
गोषाईगंज कै सुनीता अउर रीता बताइन कि हमैं बहुतै खुषी हुअत बाय पहिले तौ हम कुछ नाय जानत रहेन लकिन अब इन्टरनेट के बारे मा जानकारी होय जाये।
साकेत महाविद्यालय मा मिला लैपटाप
जिला फैजाबाद, साकेत महाविद्यालय। हिंआ 22 अक्टूबर 2013 का साकेत महाविद्यालय के लड़कियन का सपा पार्टी के मनोरंजन कर राजमंत्री तेज नारायण पाण्डेय ने साकेत अउर बीस अन्य विद्यालय के 544 छात्र छात्रा का लैपटाप दिहिन।


text:
जिला फतेहपुर, ब्लाक खजुवा, गांव ककोरा। हेंया के पानकुमारी का दहेज खातिर ससुराल वाले मउत के नींद सोवा दिहिन। जबै मइके वालेन का पता चला तौ उंई बिटिया के लास का डेढ़ लाख रूपिया मा सउदा करिन अउर कारवाही न करैं का समझउता थाना मा भा है। इनतान मा मइके वाले, ससुराल वाले अउर पुलिस के ऊपर कड़ी कारवाही होय का चाही।
काकोरा का रहैं वाले रामरूप अउर मनोज कुमार बतावत है-“हम आपन बिटिया पानकुमारी के शादी जिला बांदा, ब्लाक जसपुरा के गांव चंदवारा मा राजू साथै जून 2010 मा करे रहन। शादी होय के बाद ससुराल वाले दहेज मा एक तोला सोने के जंजीर अउर मोटर साइकिल खातिर पानकुमारी साथै रोजै मारपीट करत रहैं। मारपीट मा उनकर गुस्सा नहीं शांत भा तौ 6 अगस्त 2014 का मार के पानकुमारी का फांसी लगा दिहिन हैं। पानकुमारी के एक मासूम बिटिया है। मोहल्ला वालेन से जबै हमैं पता चला तौ हम ससुराल वालेन के खिलाफ पैलानी थाना मा रपट लिखावंै गयेंन। हमार रपट नहीं लिखी गे आय। पुलिस समझउता करैं का कहत रहै। रिश्तेदार अउर पुलिस के साथ पंचायत भे। रिश्तेदार अउर समाज का दबाव रहै तौ हम डेढ़ लाख रूपिया लइके समझउता कई लीन है।”
पानकुमारी का मनसवा राजू का कहत है-“घर मा आटा न रहैं से हमसे लड़ाई भे है। पानकुमारी खुदै फांसी लगाइस है। पैलानी थाना का सूचना दीन तौ पुलिस मौके मा पहुंच के पंचनामा कइके लास पोस्टमार्टम खातिर जिला अस्पताल भेज दिहिस है।” पैलानी थाना का मुंशी रविकरन कहिन कि कउनौ पक्ष थाना नहीं आवा आय। अइहैं तौ उनके रपट लिख के कारवाही कीन जई।
मार डालिन ससुराल वाले, लास का सउदा करिन मइके वाले
जिला फतेहपुर, ब्लाक खजुवा, गांव ककोरा। हेंया के पानकुमारी का दहेज खातिर ससुराल वाले मउत के नींद सोवा दिहिन। जबै मइके वालेन का पता चला तौ उंई बिटिया के लास का डेढ़ लाख रूपिया मा सउदा करिन अउर कारवाही न करैं का समझउता थाना मा भा है। इनतान मा मइके वाले, ससुराल वाले अउर पुलिस के ऊपर कड़ी कारवाही होय का चाही।


text:
होसे 2 Awadhi Bible: Easy-to-Read Version (ERV-AWA)
2 “आपन भाइयन स कहा: ‘हम पचे एक ही लोग अहइ’ (अम्मी) अउर आपन बहिनियन क कहा, ‘यहोवा हम पचन पइ दयालु(रूहामा) अहइ।’”
2 “आपन महतारी क खिलाफ एक सिकायत करा, काहेकि उ मोर पत्नी नाहीं अहइ अउर न ही मइँ ओकर भतार अहउँ। ओका अदालत मँ लइ जा, तउ उ रण्डी जइसा बेउहार करइ छोड़ देइ अउर ओकरे प्रेमियन क ओकरे छातियन क बीच स दूर हटाइ देइ। 3 अगर उ आपन इ रण्डीबाजी क छोड़इ स इन्कार करी, तउ मइँ ओका एकदम्मइ नंगा कइ देब। मइँ ओका वइसा ही प्रदसिर्त करब जइसा उ पइदा भएका दिना रहेन। मइँ ओका सूखा रेगिस्तान क जइसा बनाब अउर मइँ ओका पिआसा मार देब। 4 मइँ ओकरी संतानन पइ कउनो दाया नाहीं देखाउब काहेकि उ पचे रण्डीबाजी क संतान होइहीं। 5 ओनकर महतारी रण्डी क नाई आचरण किहस ह। उ जउन ओनका गरभधारन किहेस ह मोर बरे लज्जा लिआएस, काहेकि उ कहेस, ‘मइँ आपन प्रेमियन क संग चलब जउन मोका उ सबइ चिजियन देब जेकर मोका जरूर अहइँ। उ पचे मोका रोटी, पानी, ऊन, अउर सन, तेल अउ दाखरस देत हीं।’
6 “एह बरे, मइँ तोहार रास्ता काँटन स बन्द करब! मइँ ओकरे रास्ता क रोकइ बरे एक ठु देवार खड़ी करब, जेहसे उ आपन रस्ता ही नाहीं पाइ सकिहीं। 7 जदपि उ आपन प्रेमियन क पाछे भागिहीं, लेकिन उ ओन तक नाहीं पहोंच सकिहीं। जदपि उ ओनका हेरिहीं, लेकिन उ ओनका नाहीं पाइ सकिहीं। फुन उ कहिहीं, ‘मइँ आपन पहिले क भतार क लगे लौटि जाब काहेकि मोर पहिले क जिन्नगी मोजूदा जिन्नगी स बहोत अच्छा रहेन।’
8 “किन्तु उ नाहीं जानत रही कि उ मइँ ही रहा जउन ओका अन्न, दाखरस अउ तेल देत रहेउँ। मइँ ओका बहोत सारा चाँदी अउ सोना देत रहत रहेउँ, किन्तु ओकर प्रयोग बाल क मूर्तियन बनावइ मँ किहन। 9 एह बरे मइँ वापस आउब अउर आपन अनाज क उ समइ लइ लेब जब उ काटइ बरे तइयार होइ अउर मइँ आपन दाखरस क काटइ क मोसम मँ लेब। अउर मइँ आपन ऊन अउ सन क ओढ़ना क भी वापस लइ लेब जेका मइँ ओकरे नंगेपन क ढकि बरे दिहे रहेन। 10 अब मइँ ओका बेवस्त्र कइके नंगा कइ देब ताकि ओकर सबहिं पिरेमी ओका देखि सकइँ। कउनो भी मनई ओका मोर सक्ती स बचाइ नाहीं पाई। 11 मइँ ओहसे ओकर सारी हँसी खुसी छीन लेब। मइँ ओकर सालाना उत्सवन, नवा चाँद क दावतन अउ हफ्ता क साबित क उत्सवन क खतम मँ लइ आउब। मइँ ओकर सबहिं खास दावतन क रोक देब। 12 मइँ ओकर सबइ अंगूर क बेल अउर अंजीर क बृच्छन क भी नस्ट कइ देब। उ कहे रहेस, ‘इ सबइ चिजियन मोर पिरेमी लोगन मोका दिहे रहेन।’ मुला अब मइँ ओकरे बगियन क रेगिस्तान बदल देब। ओन बृच्छन स जंगली जानवर आइके आपन भूख मिटावा करिहीं।
13 “उ बाल क सेवा किया करत रही, एह बरे मइँ ओका दण्ड देब। उ बाल देवतन क अगवा धूप बारत रही। उ गहनन स सजत अउर नथुनी पहिरा करत रही। फिन उ आपन पिरेमियन क लगे जात रही अउ मोका बिसर जात रही।” इ उ अहइ जउन यहोवा कहे रहा।
14 “एह बरे, मइँ ओका लुभावइ बरे जात हउँ। मइँ ओका रेगिस्तान मँ लइ जाब अउर मइँ खुद ओह पइ जीतब। 15 मइँ ओन रेगिस्तान मँ ओकरे बरे अंगूरे क बगियन बनाउब। मइँ आकोर क घाटी क आसा क दुआर बनाइ देब। फुन उ मोका उहइ तरह उत्तर देइ जइसे उ समइ दिया करत रही जब उ जवान रही अउर जब मइँ ओका मिस्र स बाहेर लिआए रहेस।” 16 यहोवा कहत ह:
“उ अवसर पइ, तू मोका ‘मोर भतार’ कहिके पुकरब्या। तब तू जियादा समइ तलक मोका ‘मोर सुआमी’ नाहीं कहबू। 17 मइँ बाल देवतन क नामन क ओकरे मुँह पइसे दूर हटाइ देब। फुन एक भी मनई बाल देवतन क नाउँ नाहीं लिया करिहीं।
18 “फुन, मइँ इस्राएल क लोगन बरे जंगल क जनावरन, आकासे क पंछियन, अउर धरती पइ रेंगइवालन प्राणियन क संग एक वाचा करब। मइँ धनुस, तलवार अउर जुद्ध क अस्त्रन क तोड़ पेंकब। कउनो अस्त्र-सस्त्र उ भुइँया पइ नाहीं बचि रहइँ। मइँ उ भुइँया क सुरच्छित बनाइ देब जेहसे इस्राएल क लोग सान्ति क संग विस्राम कइ सकिहीं। 19 मइँ तोहका सदा-सदा बरे आपन दुलहिन क रूप मँ लइ लेब। मइँ प्रतिग्या करत हउँ कि तोहका नेकी, खरेपन, पिरेम अउर दयालुता क संग आपन दुलहिन बनाइ लेब। 20 मइँ तोहका आपन बिस्सासी दुलहिन बनाइ लेब अउर मइँ तोहार बिस्सासी होइ बरे प्रतिग्या करब। तब तू सचमुच यहोवा क जान जाबू।” 21 यहोवा कहत ह,
“उ दिना मइँ आकास क उत्तर देब
अउर आकास धरती क उत्तर देब्या।
22 धरती अन्न, नवा दाखरस अउर उत्तिम तेल स उत्तर देइहीं।
उ पचे यिज्रेल क उत्तर देइहीं।
23 मइँ भूइँया मँ इस्राएल क आपन बरे लगाउब।
मइँ लोरुहामा पइ दाया देखॅाउब:
मइँ लोअम्मी स कहब, ‘तू मोर प्रजा अहा।’
अउर उ पचे मोहसे कहिहीं, ‘तू हमार परमेस्सर अहा।’”


text:
उत्पत्ति 3 Awadhi Bible: Easy-to-Read Version (ERV-AWA)
पाप क सुरु होब
3 यहोवा परमेस्सर जउन जंगली जनावरन क बनएस ओहमाँ स सरप सबन सबन त जिआद होसियार अउर धोखेबाज रहा। उ मेहरारू क धोखा देइ चाहत रहा। सरप मेहरारु स कहेस, “हे मेसरारु! का फुरइ परमेस्सर तोहसे कहेस ह कि तू बगिया क कउनो फल जिन चख्या?”
2 मेहरारु सरप स कहेस, “नाही परमेस्सर इ नाहीं कहेस। हम बगिया क पेड़े स फल खाइ सकित ह। 3 मुला एक ठु बृच्छ बाटइ जेकर फल हम पचे नाहीं खाइ सकित। परमेस्सर हम पचन स कहेस ह, ‘तोहका उ बृच्छ क फल नाही खइ चाही जउन बगिया क बीच मँ बाटइ। तोहका उ बृच्छ क छुअइ तलक नाही चाहीं नाही तउ मरि जाब्या।’”
4 मुला सरप मेहरारु स कहेस, “तू मरिब्या नाही। 5 परमेस्सर जानत ह कि तू पचे उ बृच्छ स फल खाब्या तउ नीक अउ बुरा क बारे मँ जानि लेब्या। अउर तह तू उहइ होब्या जइसे परमेस्सर अहइ।”
6 फुन मेहरारु निहारेस कि बृच्छ सुन्नर बाटइ। उ लखेस कि फल खाइ बरे नीक बाटइ अउ उ बृच्छ ओका बुद्धिमती बनाइ। तउ बृच्छ स कछू फल तोड़ेस अउ खाएस भी। तब उ अपने भतार क कछू फल खाइ बरे दिहस जउन ओकरे संग रहा।
7 तब ओनकइ अखियाँ खुलि गएन। दुइनउँ जानेन कि उ पचे नंगा बाटेन। उ दुइनउँ क लज्जा अनुभव भवा। तउ उ पचे अंजीरे क पत्ता लिहेन ओका सिएन अउ आपन नंगापन क ढाँपि लिहेन।
8 तब मनसेधू अउ मेहरारु साँझ क ठंडी बयार मँ यहोवा परमेस्सर क आवइ क अवाज बगिया मँ अनकेन। उ पचे बगिया मँ बृच्छन क बीच लुकाइ गएना, 9 यहोवा परमेस्सर गोहराइके मनई स पूछेस, “तू कहा बाट्या?”
10 मनई जवाब दिहेस, “मइँ तोहरे टहरइ क अवाज बगिया मँ सुनेउँ अउ मइँ डेराइ गएउँ काहेकि मइ नंगा रहेउँ। ऍह बरे मइँ लुकाइ गएउँ।”
11 यहोवा परमेस्सर मनई स पूछेस, “तोहका कउन बताएस ह कि तू नंग धड़ंग अहा? तू कउने वजह स सरमाइ गया ह? का तू उ बिसेख बृच्छ क फल चख्या ह जेका मइँ तोहका न खाइ बरे हुकुम दिहेउँ ह!”
12 तब मनई कहेस, “तू जउन मेहरारु मोरे बरे बनया ह उ उहइ बृच्छ स मोका फला दिहस ह, अउर मइँ ओका खाएउँ ह।”
13 फुन यहोवा परमेस्सर मेहरारु स कहेस, “इ तू का किह्या ह?”
मेहरारु कहेस, “सरप मोका बगदाइ दिहस। उ मोका मूरख बनाएस अउर मइँ फल चखि लिहेउँ।”
14 तब यहोवा परमेस्सर कीरा स कहेस,
“तू इ बहोतइ बुरा किहा।
ऍह बरे तोहार बुरा ही होइ।
दूसर जनावर क बनिस्बत तोहार बहोतइ बुरा होइ।
तू आपन पेट क सहारा रेगंइ बरे बेबस होब्या।
अउर तू धूरि फाँकइ क बेबस होब्या
जिनगी क सब दिन मँ।
15 मइँ तोहका अउ मेहरारु क
एक दूसरे क दुस्मन बनाउब।
तोहार गदेलन अउ ऍकर बच्चा
आपस मँ दुस्मन होइहीं।
तू ऍनकइ गदेलन क गोड़े मँ डसब्या
अउ उ तोहार मूँड़ कुचल देइही।”
16 तब यहोवा परमेस्सर मेहरारु स कहेस,
“मइँ तोहका गाभिन होइ क हालत मँ
बहोतइ दुखी करब।
अउर जब तू लरिका पइदा करिबिउ,
तोहका बहोत जियादा पीरा होइ।
तू आपन भतार क बहोतइ चहिबिउ,
मुला उ तोह प प्रभुताई करी।”
17 तब यहोवा परमेस्सर मनई स कहेस,
“मइँ हुकुम दिहेउँ रहे कि तू विसेख बृच्छ क फल जिन खाया।
मुला तू आपन मेहरारु क बात सुन्या अउर उ बृच्छ क फल खाया ह।
ऍह बरे मइँ तोहरे कारण इ भुइँया क सराप देत हउँ
आपन जिन्नगी क पूरे टेमँ तलक उ भोजन बरे जउन धरती
तोहका कठिन मेहनत करइ क पड़ी।
18 मुला धरती तोहरे बरे काँटन अउर खर-पतवार पइदा करी।
अउर तू ओन पौधन क खाब्या जउन खेत मँ उगत ह।
19 तू आपन खइया बरे कठोर मेहनत करब्या।
तू तब तलक मेहनत करब्या जब तलक माथा प पसिना न आवइ।
तू तब तलक कठोर मेहनत करब्या जब तलक तोहार मउत न आइ जाइ।
उ टेमँ तू दूसरी दाईं माटी बन जाब्या।
जब मइँ तोहका बनए रह्यों, तबहि तोहका माटी स बनए रह्यों
अउर जब तू मरिब्या तब तू उहइ माटी मँ फुन मिलि जाब्या।”
20 आदम आपन मेहरारु क नाउँ हव्वा राखेस, काहेकि सब मनइयन क उ आदि महतारी रही।
21 यहोवा परमेस्सर मनई अउ ओकरे मेहरारु बरे जनावर क चाम स पोसाक बनाएस। तब यहोवा इ सबइ पोसाक ओनका दिहस।
22 यहोवा परमेस्सर कहेस, “लखा, मनई हमरे जइसा होइ गवा अहइ। मनई अच्छाई अउ बुराईर् जानत ह अउर अब मनई जिन्नगी क बृच्छ स भी फल लइ सकत ह। अगर मनई उ फले क खाई तउ सदा ही जिअत रही।”
23 तब यहोवा परमेस्सर मनई क अदन क बगिया तजइ बरे बेबस किहस। जउने माटी स आदम बना रहा उ भुइँया प आदम क कठोर मेहनत करइ क पड़ी। 24 परमेस्सर आदम क बाग स बाहेर खदेर दिहस। तब परमेस्सर करूब सरगदूतन क बगिया क फाटक क रखवारी बरे राखेस। उ एक आगी क तरवार भी राखेस। इ तरवार जिन्नगी क बृच्छ क राह क रखवारी करत भइ चारिहुँ कइँती चमकत रही।


text:
12 फरवरी के रात आठ बजे चित्रकूट जिला के एक गांव मा ख़ुशी के शहनाई बाजत रहै तौ दूसर कइत एक लड़की के साथै बलात्कार होत रहै अउर उत्तर प्रदेश का बलात्कार मा टाप कीन जात रहै। हत्या अउर बलात्कार जइसे अपराध के मामला मा उत्तर प्रदेश राज्य सबसे आगे हवै। राष्ट्रीय अपराध रिकार्ड ब्यूरों के आकड़ा से 2016 मा उत्तर प्रदेश मा बलात्कार के अड़तिस हजार नौ सौ सैतालिस मामला दर्ज कीन गे हवैं।
लड़की बताइस कि गांव मा जबै मड़ई बारात मा मगन रहै, तबै विक्रम नाम का लड़का घर मा घुस के मोरे साथै बलात्कार करिस हवैं। मैं खाना खात रहिहौं तबै वा लड़का आवा अउर बाप का पूछिस फेर मोर साथै बलात्कार करिस हवै। तबै मैं चिल्लाएं हौं तौ मोर दीदी अउर जीजा आगे तौ उनका भी मारिस हवै। आवाज सुन के जबै गांव के मड़ई आये तौ वा भाग गा। जबै रात के मोर बाप आ गा हवै तौ रपट लिखवावै गये हन।
बहिनी का कहब हवै कि 12 तारीख का घटना भे हवै, पै अबै तक रपट नहीं लिख गे आय।
सी.ओ.राजापुर सुरेश प्रसाद शर्मा बताइस कि मुकदमा लिख लीन गा हवै, लड़की का मेडिकल करावा जात हवै। जांच के बाद मा कारवाही होइ। आरोपी फरार हवै।
रिपोर्टर- सुनीता देवी


text:
भारतीय बैडमिंटन खिलाड़ी सौरभ वर्मा ने नीदरलैंड्स ओपन का खिताब अपने नाम कर लिया। नीदरलैंड्स......सोमवार, 15 अक्टूबर 2018 2:10 PM
कोरिया ओपन : चोउ तिएन चेन व नोजोमी ओकुहारा ने जीते खिताबरविवार, 30 सितम्बर 2018 1:11 PM
चीनी ताइपे के चोउ तिएन चेन और जापान की दिग्गज खिलाड़ी नोजोमी ओकुहारा ने रविवार को अपने-अपने फाइनल मुकाबलों...पढ़े
किम गा उन को हरा कोरिया ओपन के क्वार्टर फाइनल में सायनागुरुवार, 27 सितम्बर 2018 1:59 PM
भारत की अग्रणी महिला बैडमिंटन खिलाड़ी सायना नेहवाल ने गुरुवार को यहां जारी कोरिया ओपन टूर्नामेंट के क्वार्टर फाइनल...पढ़े
कोरिया ओपन : मिन को हरा प्री क्वार्टर फाइनल में पहुंचीं सायनाबुधवार, 26 सितम्बर 2018 5:26 PM
भारत की अग्रणी बैडमिंटन खिलाड़ी सायना नेहवाल ने बुधवार को यहां जारी कोरिया ओपन टूर्नामेंट की अच्छी शुरुआत की। सायना...पढ़े
साइना नेहवाल की शादी पी.कश्यप से तय, 100 लोगों को बुलायाबुधवार, 26 सितम्बर 2018 09:12 AM
भारत में खिलाड़ियों के बीच हुई शादी के किस्से में एक और नया अध्याय जुड़ने जा रहा है। स्टार...पढ़े
कोरिया ओपन क्वालीफिकेशन में भारत को निराशा, 3 शटलर हारेमंगलवार, 25 सितम्बर 2018 4:47 PM
भारतीय खिलाडिय़ों को यहां जारी कोरिया ओपन के क्वालिफिकेशन में मंगलवार को निराशा हाथ लगी। अजय...पढ़े
ओलंपिक स्वर्ण विजेता मारिन ने जीता पहला चीन ओपन खिताबसोमवार, 24 सितम्बर 2018 12:13 PM
रियो ओलम्पिक की स्वर्ण पदक विजेता स्पेनिश खिलाड़ी कैरोलीना मारिन ने रविवार को पहली बार चीन ओपन का खिताब...पढ़े
चाइना ओपन : फाइनल में चेन यूफेई से भिड़ेंगी कैरोलिना मारिनरविवार, 23 सितम्बर 2018 11:54 AM
रियो ओलम्पिक विजेता स्पेन की कैरोलिना मारिन और मेजबान देश की चेन यूफेई रविवार को चाइना ओपन के महिला...पढ़े
चाइना ओपन : सिंधु व श्रीकांत का सफर क्वार्टर फाइनल में थमाशनिवार, 22 सितम्बर 2018 11:15 AM
भारत की अग्रणी बैडमिंटन खिलाड़ी पी.वी. सिंधु और किदांबी श्रीकांत को यहां जारी चाइना ओपन टूर्नामेंट में गुरुवार को...पढ़े
महिला बैडमिंटन खिलाड़ी सिंधु चीन ओपन के क्वार्टर फाइनल में पहुंचीगुरुवार, 20 सितम्बर 2018 4:02 PM
भारत की अग्रणी महिला बैडमिंटन खिलाड़ी पी.वी. सिंधु ने अच्छा प्रदर्शन जारी रखते हुए गुरुवार को चीन ओपन के क्वार्टर...पढ़े
चायना ओपन : पूर्व चैंपियन किदांबी श्रीकांत की जीत से शुरुआतबुधवार, 19 सितम्बर 2018 2:36 PM
दूसरे चायना ओपन खिताब को जीतने के लिए तैयार भारत के अग्रणी पुरुष बैडमिंटन खिलाड़ी किदांबी श्रीकांत ने बुधवार...पढ़े
चायना ओपन : सिंधु अगले दौर में पहुंचीं, सायना नेहवाल हारींमंगलवार, 18 सितम्बर 2018 2:35 PM
भारतीय बैडमिंटन खिलाड़ी पी.वी. सिंधु ने अच्छी शुरुआत करते हुए चायना ओपन टूर्नामेंट के दूसरे दौर में प्रवेश कर लिया...पढ़े
जापान ओपन : विक्टर को हरा मोमोटा फाइनल में, लेंगे इनसे टक्कररविवार, 16 सितम्बर 2018 2:00 PM
विश्व चैंपियन शटलर जापान के केंटो मोमोटा ने शनिवार को डेनमार्क के विक्टर एक्सेलसन को सीधे गेमों में मात देकर...पढ़े
बैडमिंटन रैंकिंग : श्रीकांत, सिंधु अपने-अपने स्थान पर कायमशुक्रवार, 14 सितम्बर 2018 12:02 PM
भारतीय खिलाड़ी किदांबी श्रीकांत और पीवी सिंधु विश्व बैडमिंटन महासंघ (बीडब्ल्यूएफ) की ओर से गुरुवार को जारी एकल रैंकिग में...पढ़े
Daily Horoscope


text:
जिला चित्रकूट, ब्लाक रामनगर, गांव करौंदीकला। हिंया के पुलिया दुइ बरस से टूटी परी हवै। 10 फूट चैड़ाई 20 फूट लम्बाई हवै। यहै से घूम के दूसर कइती से जात हवै। पुलिया बनै के मांग ब्लाक से कीन हन।
गांव के भागवत कल्लू बताइस कि गांव के रास्ता मा पुलिया बनी हवै। वहै पुलिया से गांव के सबै मड़ई निकरत रहैं। मड़ई वहिसे निकरैं मा चोटा जात हवैं। छोट छोट बच्चा भी खेलै खातिर जात हवैं यहै से गिरै का डेर बना रहत हवै। हम प्रधान अउर ए.डी.ओ. पंचायत से कहा गा हवै, पै आज तक कुछौ नहीं भा आय।
रामनगर ब्लाक के ए.डी.ओ. पंचायत प्रदुम सिंह का कहब हवै कि या पुलिया के जांच कीन जात हवै। पुलिया का बजट हमरे पास नहीं आय। जब बजट आई तौ पुलिया बनवाई जई।
जिला चित्रकूट, ब्लाक रामनगर, गांव करौंदीकला। हिंया के पुलिया दुइ बरस से टूटी परी हवै। 10 फूट चैड़ाई 20 फूट लम्बाई हवै। यहै से घूम के दूसर कइती से जात हवै। पुलिया बनै के मांग ब्लाक से कीन हन।


text: जिला फैजाबाद, ब्लाक मया, गांव परसपुर गौहनिया प्राथमिक विद्यालय। हिंआ 21 सितम्बर 2014 का टीचर के लापरवाही से दाल के डेग मा छह साल कै गेदहरा आकाश वर्मा गिरगै। जेसे वकै आधा अंग जरिगै। आकाष कै पिता हदयराम वर्मा बताइन कि हमैं संदेष मिला तौ वकै एक जोड़ी कपड़ा लइके गोशाईगंज डाक्टर आर.पी. सिंह के हिंआ चला। जब हम अपने बेटवा का देखेन तौ हमार होष उडि़गै। लकिन हमार स्थित यतना ठीक नाय बाय कि हम दवा कराय सकी। स्कूल कै मास्टर दवाई करावत हईन। रसोइया नीलम द्विवेदी, लालपती, मालती, रामरूप बताइन कि हम सब खाना रसोइघर मा रखे रहेन। चावल निकाल के दियत रहेन तब तक गेदहरै घरमा ले घुस आइन। पानी बरसत रहा कउनौ गेदहरा पीछे से धक्का मार दिहिस। गेदहरा दाल के पतीला मा गिर गै। आकाश के साथे पढ़ै वाले गेदहरै षिवा, ज्योती, राजू, सीमा बताइन कि पानी बरसै के कारण लाइन से बैठावा नाय गै रहा। हेडमास्टर कमलेन्द्र सिंह बताइन कि हिंआ पै कउनौ गेदहरा जला नाय बाय। अखबार वाले गलत निकारे रहिन। प्रधान सुरजादेवी बताइन कि गेदहरा जलि गै बाय। हम अपने बेटवा का भेजे रहेन कहेन दवा करवावं अगर लापरवाही करिहैं तौ बहुत बुरा होये। बी.आर.सीअरूण कुमार बताइन कि हमका ई बात पता नाय रहा अगर ऐसन काण्ड हुवय ताहमका सूचित करै का चाही।


text:
जिला अम्बेडकरनगर, ब्लाक भीटी। हिंआ तहसील पै भारतीय किसान यूनियन कै कार्यकर्ता कइयौ समस्या का लइके 9 मई का एस.डी.एम का ज्ञापन शौंपिन।
ब्लाक अध्यक्ष पवन कुमार सिंह कै कहब बाय कि बैंक आंफ बड़ौदा मा किसान अउर वृध्द मनइन खातिर अलग से काउन्टर नाय बनत बाय। न ही खाता खोलय कै उचित व्यवस्था बाय। भीटी ब्लाक मा खण्ड विकास अधिकारी कै कुर्सी कइयौ दिन से खाली पड़ी बाय। जेकरे कारन योजना कै लाभ सब पात्रन का नाय मिल पावत बाय।
जीत बहादुर अरुण पाण्डेय सरोज कुमारी संगीता देवी लालावती यै सब कै कहब बाय कि गर्मी शुरु हुवय से पहिले विजली विजली कै ट्रांसफार्मर ओवरलोड बाय वका ठीक करावै कै मांग करे रहेन। लकिन कउनौ सुनवाई नाय भै। नहर व माइनर मा पानी न हुवय से अउर नलकूप ठीक न करावै से सिंचाई मा काफी दिक्कत हुवत बाय। यहि सब समस्या कै ज्ञापन एस.डी.एम. का शौंपिन। अउर कहिन कि जल्दी समस्या कै निस्तारण न किया जाये तौ आन्दोलन छेड़ा जाये।
एस.डी.एम. एसपी सिंह बताइन कि सब समस्या कै जांच करायके समस्या दूर कराय जाये।
आन्दोलन करै कै दिहिन चेतावनी
जिला अम्बेडकरनगर, ब्लाक भीटी। हिंआ तहसील पै भारतीय किसान यूनियन कै कार्यकर्ता कइयौ समस्या का लइके 9 मई का एस.डी.एम का ज्ञापन शौंपिन।


text:
फरीदकोट जिला पंजाब के जिलों में एक जिला है, और इसका मुख्यालय फरीदकोट है, जिले में १ तहसील है, 2 खंड या ब्लॉक है और 3 विधान सभा क्षेत्र है।
फरीदकोट जिला
फरीदकोट जिले का क्षेत्रफल 1,458 वर्ग किलोमीटर है और २०११ की जनगणना के अनुसार फरीदकोट की जनसँख्या लगभग 617,508 है और जनसँख्या घनत्व 424 व्यक्ति प्रति वर्ग किलोमीटर है, फरीदकोट की साक्षरता 70.60% है, महिला पुरुष अनुपात यहाँ पर 890 है, जिले की जनसँख्या विकासदर २००१ से २०११ के बीच 12.90% रही है।
फरीदकोट जिला भारत में कहाँ पर है
फरीदकोट जिला भारत के राज्यो में उत्तर पश्चिम में स्थित पंजाब राज्य में है, फरीदकोट जिला पंजाब के दक्षिण पश्चिम भाग में है और इसके दक्षिण पूर्व से दक्षिण पश्चिम तक पंजाब के जिले है, फरीदकोट 30°40′ उत्तर 74°45′ पूर्व के बीच स्थित है, फरीदकोट की समुद्रतल से ऊंचाई 195 मीटर है, फरीदकोट पंजाब की राजधानी चंडीगढ़ से 221 किलोमीटर दक्षिण पश्चिम में राष्ट्रिय राजमार्ग 5 पर है और भारत की राजधानी दिल्ली से 364 किलोमीटर उत्तर पश्चिम की तरफ राष्ट्रिय राजमार्ग 9 पर है।
फरीदकोट जिले के पडोसी जिले
फरीदकोट जिले के उत्तर में फिरोजपुर जिला है पूर्व में मोगा जिला है, दक्षिण में बठिंडा जिला है फिर दक्षिण पश्चिम में मुक्तसर जिला और पश्चिम में फजलीका जिला है ।
Information about Faridkot in Hindi
फरीदकोट जिले का नक्शा मानचित्र मैप
फरीदकोट जिले में कितनी तहसील ब्लॉक और उपमंडल है
फरीदकोट जिले में प्रशासनिक विभाजन, उप मंडल १ है, तालुके जिनको तहसील कहते है, ये जिले में १ और इनके नाम फरीदकोट है और जिले में 2 खंड है जिनको ब्लॉक भी कहते है इनके नाम फरीदकोट, कोटकपुरा ।
फरीदकोट जिले में विधान सभा और लोकसभा की सीटें
फरीदकोट जिले में 3 विधानसभा क्षेत्र है जिनके नाम फरीदकोट, कोटकपुरा, जैतू (एससी) और जिले में एक संसदीय क्षेत्र है ये स्वयं फरीदकोट संसदीय क्षेत्र है ।
फरीदकोट जिले का इतिहास
फरीदकोट जिले का इतिहास भारत के स्वतंत्र होने से पहले का है, या जिला पहले यहाँ के महाराजा था, स्वतंत्रता के बाद उन्नीस सौ अड़तालिश में ये जिला पूर्वी पंजाब और पटियाला के संयुक्त राज्य का हिस्सा बना, १९७२ अगस्त ७ को इसे एक जिले की मान्यता दी गयी जिमसे बठिंडा, मोगा, मुक्तसर, और फिरोजपुर तहसीलें हुआ करती थी, १९९५ में इस जिले से दो नए जिले निकाले गए जो की मोगा और मुक्तसर जिले है।


text:
Don't have an account? Creating an account allows you to access more features and content such as:
Reading Plans
Reading the Bible is rewarding, and these plans make it easy!
Personalization
Take notes, highlights, and favorites to share or document personal thoughts
Syncing
All your content will be saved and you can seamlessly switch devices.
Log Out
Study This
अय्यूब 37 Awadhi Bible: Easy-to-Read Version (ERV-AWA) 37 “हे अय्यूब, जब एँन बातन क बारे मँ मइँ सोचत हउँ, मोर हिरदइ बड़े जोर स धक धक करत ह। 2 हर कउनो सुनइ, परमेस्सर क वाणी बादर क गर्जन जइसी सुनाई देत ह। अनका गरजत भी ध्वनि क जउन परमेस्सर क मुँहे स आवति अहइ। 3 परमेस्सर आपन बिजुरी क सारे अकासे स होइके चमकइ क पठवत ह। उ सारी धरती क ऊपर चमका करत ह। 4 बिजुरी क कौधइ क पाछे परमेस्सर क गर्जन भरी वाणी क सुना जाइ सकत ह। जब परमेस्सर आपन अदभुत वाणी क संग गरजत ह। तब परमेस्सर क वाणी गरजत ह तउ बिजुरी कौधत ह तब। 5 परमेस्सर क गरजत भइ वाणी अदभुत अहइ। उ अइसे बड़े करम करत ह, जेनका हम समुझ नाहीं पावत अही। 6 परमेस्सर बर्फ स हुकुम देत ह, ‘तू धरती पइ गिरा’ अउर परमेस्सर बर्ख स कहत ह ‘तू धरती पइ जोर स बरसा।’ 7 परमेस्सर अइसा एह बरे कहत ह कि सबहिं मनई जेनका उ बनाएस ह जान लेइ कि उ का कइ सकत ह। उ ओकर प्रमाण अहइ। 8 पसु आपन खोहन मँ पराइ जात हीं, अउर हुआँ ठहरा रहत हीं। 9 ओनका कमरन स आँधी आवत हीं, अउ हवा सर्दि मोसम लियावत ह। 10 परमेस्सर क साँस बर्फ बनवत ह, अउर समुद्दरन क जमाइ देत ह। 11 परमेस्सर बादरन क जल स भरा करत ह, अउ बिजुरी क बादर क जरिये बिखेर देत ह। 12 परमेस्सर बादरन क चारिहुँ कइँती मोड़ देत ह ताकि उ पचे उहइ कइ सकइ जेका उ ओनका करइ क हुकुम दिहेस ह उ पचे पूरी धरती पइ छाइ जात ह। 13 परमेस्सर लोगन क सजा देइ बरे कबहुँ बाढ़ लिआवत ह। कबहुँ आपन सहानुभूती देखावइ बरे बादरन क पठवत ह अउर धरती पइ पानी बरसावत ह। 14 “अय्यूब, तू छिन बरे रुका अउ सुना। रुक जा अउ सोचा ओन अदभुत कारजन क बारे मँ जेनका परमेस्सर किया करत ह। 15 अय्यूब, का तू जानत अहा कि परमेस्सर बादरन पइ कइसे काबू राखत ह? का तू जानत ह कि परमेस्सर आपन बिजुरी क काहे चमकावत ह? 16 का तू जानत ह कि आकास मँ बादर कइसे लटका रहत हीं। इ सबइ बादरन एक ठु उदाहरण अहइँ। परमेस्सर क गियान संपूर्ण अहइ अउर इ सबइ बादर परमेस्सर क अदभुत कारज अहइँ। 17 मुला अय्यूब, तू इ सबइ बातन क नाहीं जानत ह। तू बस एँतना जानत अहा कि तोहका पसीना आवत ह अउर तोहार ओढ़ना तोहसे चिपका रहत हीं जब सब कछू आराम करत रहत होत ह अउर दक्खिन स गरम हवा बहत ह। 18 अय्यूब, का तू परमेस्सर क मदद आकास मण्डल क तानइ मँ अउर ओका झलकत भए दर्पण क नाई चमकावइ मँ कइ सकत अहा? 19 “अय्यूब, हमका बतावा कि हम परमेस्सर स का कहीं? हम ओसे कछू भी कहइ क सोच नाहीं पाइत काहेकि हम पर्याप्त कछू भी नाहीं जानित। 20 का परमेस्सर क बतावा जाइ कि मइँ ओकरे खिलाफ बोलइ चाहत हउँ। इ वइसे ही होइ जइसे आपन विनास माँगबा। 21 लखा, कउनो भी मनई चमकत भए सूरज क नाहीं लख सकत ह। जब हवा बादरन क उड़ाइ देत ह ओकरे पाछे उ बहोतइ उज्जवर अउ चमचमात भवा होत ह। 22 अउ परमेस्सर भी ओकरे समान अबइ। परमेस्सर क सुनहरी महिमा चमकत ह। परमेस्सर अदभुत महिमा क संग उत्तर कइँती स आवत ह। 23 सर्वसाक्तीमान परमेस्सर सचमुच महान अहइ, हम परमेस्सर क नाहीं जान सकित। परमेस्सर सदा ही लोगन क संग निआउ, अउ निस्पच्छ होइके बेउहार करत ह। उ कउनो लोग क संग ना इनसाफी क संग पीड़ा नाहीं देत ह। 24 एह बरे लोग परमेस्सर क आदर करत हीं, मुला परमेस्सर ओन अभिमानी लोगन क आदर नाहीं देत ह जउन खुद क बुध्दिमान समुझत हीं।”
Study This
×
Enrich your faith and grow in spiritual maturity with the incredible Bible study and devotional books listed below. Try it for 30 days FREE. Cancel at any time.
Learn more
Start my trial
You'll get this book and many others when you join Bible Gateway Plus.
Learn more
You must be logged in to view your newly purchased content. Please log in below or if you don't have an account, creating one is easy and only takes a few moments. After you log in your content will be available in your library.
Cross references
Verse Numbers
Headings
Red Letter
Starting your free trial of Bible Gateway Plus is easy. You’re already logged in with your Bible Gateway account. The next step is to enter your payment information. Your credit card won’t be charged until the trial period is over. You can cancel anytime during the trial period.
Click the button below to continue.
You’ve already claimed your free trial of Bible Gateway Plus. To subscribe at our regular subscription rate of $3.99/month, click the button below.
Upgrade to the best Bible Gateway experience! With
Bible Gateway Plus, you gain instant access to a digital Bible study library, including complete notes from the NIV Cultural Backgrounds Study Bible and the New Bible Commentary. Try it free for 30 days!
Step 1 - Create an account or log in to start your free trial.
Three easy steps to start your free trial subscription to Bible Gateway Plus.
Create or log in to your Bible Gateway account. Enter your credit card information to ensure uninterrupted service following your free trial. Begin reading God's Word ad-free with instant access to your new online study library.


text:
जिला चित्रकूट, ब्लाक मऊ, गांव कोलमजरा हिंया रहै वाली कोमल 10 साल के उमर से बांस के डलिया बनावै का काम करत हवैं। या काम वा आपन सउख के कारन नहीं करत आय, बल्कि आपन बसोर जाति के कारन करत हवैं।
काहे से बसोर जाति का पुश्तैनी धंधा आय। मनसवा अउर मेहरिया दूनौ या काम करत हवैं।
कोमल का कहब हवै कि मोर माइका मध्यप्रदेश के मरारला गांव् मा हवैं। 10 साल के उमर से मैं डलिया बनावै का काम सीखे हौं। बचपन मा बाप महतारी अउर पड़ोसिन का डलिया बनावत देख के या काम सीख गंइव हौं।
अब आपन परिवार के खर्चा चलावै खातिर या काम करत हौं। परिवार मा मोर मनसवा अउर दुइ लड़का हवैं। मैं आपन मनसवा से नीक डलिया बनावत हौं। एक बांस मा दुइ से चार डलिया बनत हवैं। एक दिन मा एक डलिया बन के तैयार होत हवैं।
गांव गांव जा के डलिया बेचे का पड़त हवैं। घर से कोउ नहीं खरीदत आय। हमार परिवार मा डलिया बनाउब जरुरी हवैं। डलिया न बनाइहौं तौ हमैं निकल देहैं। काहे से परिवार के सब मेहरिया अउर मनसवा या काम करत हवैं।
रिपोर्टर- सुनीता
Published on Jan 6, 2017


text:
जिला बांदा, ब्लाक बड़ोखर खुर्द, गांव लामा अउर तिन्दवारी ब्लाक का गांव बम्बिया। इं दूनौ गांवन के मेहरिया मनसवन के दारू पियैं से तगं आ के कउनौ मइके मा रहत है, तौ कउनौ थाना मा नियाव के गोहार लगावत है।
लामा गांव के सावित्री कहत है-“मोर शादी चार साल पहिले बड़ोखर खुर्द ब्लाक के गांव तिन्दवारा मा रहै वाले बच्चू के साथै भे रह। मैं दुई साल तक ससुरे मा रहिंव। मनसवा दारू पी के नशा के आड़ से मोरे साथै खूबै मारपीट करिस। बात बात मा गाली गलौज करब वहिके खातिर आम बात होई गे रहै। मोहिका खाना नहीं देत रहै। कतौ चोरी छिपे खात देख ले तौ टाठी मा पेशाब कई देत रहै। कहत रहै कि यहै खाना खा। यहिके मारपीट अउर रोज के प्रताड़ना से मोर तबियत खराब होइगे। मैं आपन बाप का बुला के मइके चली आईंव। मोर बाप का भी मारैं के धमकी दिहिस। अब मैं दुई साल से मइके मा रहत हौं। अगर वा आपन आदत न सुधारी तौ कोर्ट कचहरी करिहौं।
बच्चू कहत है कि सावित्री पुरान बातैं भूल जाय। आपन घर मा आ के रहै। मैं अब न दारू पी हौं न ही मारपीट करिहौं। मोहिका अपने करे का पछतावा है।
यहिनतान बम्बिया के बिन्दी बतावत है कि मोर मनसवा बहुतै दारू पीयत है अउर मारपीट करत है। या समस्या से जूझत अट्ठारह साल बीत गे। यहिनतान 5 नवम्बर 2013 का मनसवा डंडा से मारिस तबै मैं आपन जान बचा के रात भर दूसरे के घर मा रहिंव। जबै सुबेरा भा तौ चिल्ला थाना मा रपट लिखावंै गईंव तौ कारवाही का कउनौ पता निहाय। मनसवा रामपाल कहत है कि दारू के नशा मा मार दीने हौं, पै अब न मरिहांै।
चिल्ला थाना का दरोगा पंकज पाण्डेय कहत है कि हमरे पास दरखास आई है। अब गांव जइबे अउर दूनौ का समझौता करा देबे। अगर दुबारा इनतान के शिकायत मिली तौ कारवाही कीन जई।
31 अक्टूबर 2013 का बांदा शहर मा आर.टी.ओ. विभाग के सउहें का अतिक्रमण बुल्डोजर लगा के नगर पालिका विभाग वाले हटाइन हैं। जेहिमा लोगन कि दुकानै अउर पानी वाली टंकी के तोड़ फोड़ भे है।
टाइपिंग का काम करैं वाला राहुल अउर ठेलिया लगावैं वाला राम चन्द्र बतावत है कि हम लोग लगभग सात साल से आर.टी.ओ. विभाग के पास टाइपिंग अउर ठेलिया लगावैं का काम करत हन। बीस साल से पानी के टंकी बनी रहै। वा पानी के टंकी मा रोडवेज बस स्टाप से लइके घोड़ा चैराहा तक के रहै वाले मड़ई अउर यात्रिन का खर्च अउर पियैं खातिर पानी मिलत रहै। अतिक्रमण मा टंकी टूट गे है तौ पानी के अब बहुतै दिक्कत है। एस.डी.एम. अउर नगर पालिका वाले हैण्डपम्प लगवावै तबै परेशानी दूर होई। एस.डी.एम. उमाकांत त्रिपाठी अउर तहसीलदार चन्द्रभानू सिंह कहिन कि या मामला मा नगर पालिका जानै। हम कुछ नहीं बता सकत आहिन।


text:
व्यवस्था विवरण 25 Awadhi Bible: Easy-to-Read Version (ERV-AWA)
25 “अगर दुइ मनइयन मँ झगड़ा होइ तउ ओनका अदालत मँ जाइ चाही। निआवाधीस ओनके मोकदमा क फइसला करिही। ओनका निदोर्ख क रिहा अउ दोसी क सजा देइ चाही। 2 अगर अपराधी मनई पीटा जाइ जोग्ग अहइ तउ निआवाधीस ओका मुँहे क बल ओलारी। ओका निआवाधीस क समन्वा ओकरे अपराध क अनुसार ओतनी दाईं पीटा जाई चाही जेतना दाईं उचित होइ। 3 कउनो मनई क चालीस दाई तलक पीटा जाइ सकत ह, मुला ओसे जियादा नाहीं। अगर उ ओहसे जियादा बार पीटा जात ह तउ एहसे पता चली कि उ मनई क जिन्नगी तोहरे बरे महत्वपूर्ण नाहीं।
4 “जब तू पचे अन्न क अलगावइ बरे गोरुअन क उपयोग करा तब ओनका खाइ स रोकइ बरे ओनके थूथुन क जिन बाँधा।
5 “अगर दुइ भाई एक संग रहत होइँ अउर ओनमाँ स एक ठुलाऔलाद मरि जाइ तउ मरे भए भाई क पत्नी क बियाह परिवार क बाहेर कउनो अजनबी स नाहीं होइ चाही। ओकरे भतारे क भाई क ओका पत्नी क रूप मँ लइ चाही अउर ओकर लगे जाइ चाही अउर ओकरे बरे भतार क भाई क कर्तव्य पूरा करइ चाही। 6 तब जउन पहिलौटी पूत ओसे पइदा होइ उ मनई क मरे भाई क जगह लेइ। तब मरे भाई क नाउँ इस्राएल स बाहेर नाहीं कीन्ह जाइ। 7 अगर उ मनई आपन भाई क पत्नी क अंगीकार करइ नाहीं चाहत, तब भाई क पत्नी क बइठकवाली जगह पइ नगर-प्रमुखन क लगे जाइ चाही। ओकरे भाई क पत्नी क नगर प्रमुखन स कहइ चाही, ‘मोरे भतार क भाई इस्राएल मँ आपन भाई क नाउँ बनाए रखइ स इन्कार करत ह। उ मोरे बरे आपन भाई क कर्तव्य क पूरा नाहीं करी।’ 8 तब नगर-प्रमुखन क उ मनई क बोलावइ चाही अउ ओसे बात करइ चाही। अगर उ मनई जिद्दी अहइ अउर कहत बाटइ, ‘मइँ ओका अंगीकार करइ नाहीं चाहत हउँ।’ 9 तब ओकरे भाई क पत्नी नगर प्रमुखन क समन्वा ओकरे लगे आवइ। उ ओकरे गो़ड़ स पनही उतारि लेइ अउर ओकरे मुँहे पइ थूकइ। ओका कहइ चाही, ‘इ उ मनई क कीन्ह जात इ कारज अहइ कि उ आपन भाई क परिवार न बसाइ।’ 10 तब उ भाई क परिवार, बुलावा जाब्या, ‘उ मनई क परिवार जउन आपन जूता पनही, उतार दिहस।’
11 “दुइ मनई आपुस मँ झगड़ सकत हीं। ओनमाँ एक क पत्नी आपन भतारे क मदद करइ आइ सकत ह। मुला ओका दूसर मनई क गुप्त अंगन क नाहीं धरइ चाही। 12 अगर उ अइसा करत ह तउ ओकर हाथ काट डावा, ओकरे बरे दुःखी जिन ह्वा।
13 “लोगन क धोखा देइ बरे जाली बटखरा जिन रखा। ओन बटखरन क उपयोग जिन करा जउन असली वजन स कमती या जियादा होइँ। 14 आपन घरे मँ ओन नाप जोख क न रखा जउन सही नाप जोख स बहोत बड़ा या बहोत नान्ह न होइँ। 15 तू पचन्क ओन बटखरन अउ नाप-जोख क बइपरइ चाही जउन सही अउर ईमानदारी क परिचायक अहइ। तू पचे उ देस मँ लम्बी उमिरवाला होब्या जेका यहोवा, तोहार परमेस्सर तू पचन्क देत अहइ। 16 यहोवा तोहार परमेस्सर ओनसे घिना करत ह जउन जाली बटखरा अउर नाप जोख बइपरिके धोखा देत बाटेन। हाँ, उ सबइ ओन सबहिं लोगन स घिना करत ह जउन बेईमानी करत हीं।
अमालेक क लोगन्क नस्ट कइ देइ चाही
17 “तू पचन क याद करइ चाही कि जब तू पचे मिस्र छोड़ेस तब अमालेक क लोग तोहरे संग का किहेन। 18 अमालेक क लोग परमेस्सर क सम्मान नाहीं किहन। उ पचे तू पचन्क पइ पाछे स तब हमला किहन जब तू पचे थका भवा अउर कमजोर रह्या। उ पचे तोहरे ओन सब लोगन्क मार डाएन जउन सुस्त होइके पीछे चलत रहेन। 19 एह बरे तू लोगन्क अमालेक क लोगन्क याद क संसारे स मेट देइ चाही। इ तू लोग तब करब्या जब उ देस मँ जाब्या जेका यहोवा तोहार परमेस्सर तू पचन्क देत अहइ। हुआँ उ पचे तू सबन्क चारिहुँ कइँती क दुस्मनन स छुटकारा दिअइहीं। मुला अमालेकियन क नास करब जिन बिसरा।


text:
गलातियन 4 Awadhi Bible: Easy-to-Read Version (ERV-AWA)
4 मइँ कहत हउँ कि उत्तराधिकारी जब तलक बच्चा बा तउ चाहे सब कछू क स्वामी उहइ होत ह, फिन भी उ दास स जियाद कछू नाहीं रहत। 2 उ संरच्छकन अउर घरे क सेवकन क तब तक अधीन रहत ह। जब तक ओकरे पिता द्वारा निस्चत समइ नाहीं आई जात। 3 हमरउ भी अइसेही स्थिति बा। हमहुँ जब बच्चा रहेन तउ संसारी नियमन क दास रहेन। 4 मुला जब अच्छा समइ आवा त परमेस्सर तउ अपने पूत क भेजेस जउन एक स्त्री स जनमा रहा। 5 अउर उ व्यवस्था क अधीन जिअत रहा। ताकि उ व्यवस्था क अधीन व्यक्तियन क मुक्त कराइ सकइ जेसे हम परमेस्सर क गोद लीन्ह भए बच्चन बन सकी।
6 अउर फिन काहेकि तू परमेस्सर क सन्तान अहा, तउन उ सबन क हिरदय मँ पूत क आतिमा क पठए रहा। उहइ आतिमा, “ अब्बा, पिता” कहतइ बोलवावत ह। 7 इही बरे अब तू दास नाहीं अहा बल्कि परमेस्सर क सन्तान अहा अउर काहेकि तू सन्तान अहा इही बरे तोहका परमेस्सर आपन उत्तराधिकारी बनाए ह।
गलाती मसीहियन क बरे पौलुस क पिरेम
8 पहिले तू सभे जब परमेस्सर क नाहीं जानत रह्या, तउ तू सभे देवतन क दास रह्या। उ सच नाहीं अहइ वास्तव मँ उ सबइ परमेस्सर नाहीं रहेन। 9 मुला अब तू परमेस्सर क जानत अहा, या अइसेन कहइ चाही कि परमेस्सर क जरिये अब तू पचन क पहिचान लीन्हा गवा बा। फिन तू ओनन्ह साररहित, कमजोर नियमन कइँती काहे लउट अहा। तू पचे फिन स ओनके अधीन काहे होइ चाहत ह? 10-11 तू पचे कउनो विशेष दिनन महीनन ऋतुवन अउर बरिसन क मानइ लाग अहा। तू पचन क बारे मँ मोका डेर लागत ह कि तू पचन क बरे जउन काम मइँ किहे हउँ उ सबइ कहुँ खराब तउ नाहीं होइ गवा अहइँ।
12 हे भाइयो तथा बहिनियो, कृपा कइके तू सब मोरे जइसेन बनि जा। देखा, मोहुँ तउ तू पचन जइसेन बनि गवा हउँ, इ मोर तू पचन स बिनती बा, अइसेन नाहीं कि तू पचे मोरे बरे कउनउ गलती किहे अहा। 13 तू पचे तउ जनबई करत ह कि आपन सरीरी क व्याधियन क कारण मइँ पहिली दाई तू सबन इ सुसमाचार सुनाए रहेउँ। 14 अउर तू सब हऊँ तउ, मोरी बीमारी क कारण, जउन तोहार परीच्छा लीन्ही गइ रही, ओहसे मोका छोट नाहीं समझया अउर न तउ मोरे निसेध किह्या। बल्कि तू पचे परमेस्सर क सरगदूत क रूपे मँ मोर सुवागत किहे अहा। माना कि मइँ खुदई ईसू मसीह रहेउँ। 15 तउन तू सबन क उ खुसी क का भवा? मइँ तोहरे बरे खुदइ इ बाते क साच्छी हउँ कि अगर तू पचे समरथ होत ह्या तउ तू पचे आपन आँखी तक निकाली क मोका दइ देत्या। 16 तउन का सच बोलइ स ही मइँ तू पचन क दुस्मन होइ गएउँ?
17 तू पचन क व्यवस्था पर चलावइ बरे चाहइवालन तोहमाँ बड़ी गहिर रूचि लेत हीं। मुला ओनकर उद्देस्य अच्छा नाहीं बा। उ तू सबइ पचन क मोसे अलग करइ चाहत हीं। ताकि तू पचे ओहमाँ गहिर रुचि लइ सका। 18 कउनउ कीहीउँ मँ हमेसा गहिर रूचि लेत रहइ, इ तउ एक अच्छी बात अहइ। मुला इ कीहीउँ अच्छे क बरे होइ चाही। अउर बस उही समइ नाहीं, जब मइँ तोहरे साथे हउँ। 19 मोर प्रिय सन्तानों, मइँ तू सबन क बरे एक बार फिन प्रसव वेदना क झेलत हउँ। जब तलक तू पचे मसीह जइसे नाहीं होइ जात्या। 20 मइँ चाहत हउँ कि अबहीं तू पचन के लगे आइ पहुँचउँ अउर तू सबन क साथे अलग तरह स बात करउँ, काहेकि मइँ समझ नाहीं पावत हउँ कि तू पचन बरे का करा जाइ।
सारा अउर हाजिरा क उदाहरण
21 मूसा क व्यवस्था क आधीन रहइ चाहइवालन स मइँ पूछत हउँ का तू पचे व्यवस्था क इ कहब नाहीं सुन्या? 22 पवित्तर सास्तरन कहत हीं कि इब्राहीम क दुइ बेटवा रहेन। एक क जन्म एक दासी स भवा रहा अउर दुसरे क स्वतन्त्र स्त्री स। 23 दासी स पइदा भवा बेटवा सहज नियमन मँ पैदा भवा रहा, मुला स्वतन्त्र स्त्री स पइदा बच्चा परमेस्सर क जरिये दीन्ह गयि प्रतिज्ञा क परिणाम अहइ।
24 इन बातन क प्रतीकात्मक मतलब अहइ-इऩ दुन्नउ स्त्री दुई करारन क चिन्ह अहइँ। एक करार सीनै पर्वत स मिला रहा जे ओन सभन क जनम दिहेस जउन दासता क बरे रहेन। इ करार हाजिरा स सम्बधित बा। 25 हाजिरा अरब मँ स्थित सीनै पर्वत क चिन्ह अहइ, उ वर्तमान धरती क यरूसलेम क समान अहइ, काहके उ अपने बेटवन क साथे दासता भोगत रही, 26 मुला सरग मँ स्थित यरूसलेम स्वतन्त्र अहइ। अउर उहइ हमार माता अहइ। 27 पवित्तर सास्तर कहत हः
“बाँझ! मनावा आनन्द,
जना तू न कउनो क प्रसव वेदना भइ न तोहका,
हर्स नाद कइके
अउर खिलखिला हंसी खुसी मँ
काहके अनगिनत संतान अहइँ
छोड़ी भइ मुला नाहीं ना ओकर ओतनी, जउन सुहागिन।”
28 तउन भाइयो! अब तू इसहाक क जइसी परमेस्सर क बचन स संतान होवा। 29 मुला जइसे ओह समझ प्राकृतिक परिस्थितियन क अधीन पैदा भइ आतिमा क सक्ति स उत्पन्न भए क सतावत रहा, वइसेन ही स्थति आज बा।त 30 मुला देखा पवित्तर सास्तर क कहत ह? “इ दासी अउर ओकर बेटवा क निकाल क बाहर करा, काहेकि इ दासी क बेटवा तउ स्वतन्त्र स्त्री क बेटवा क साथे उत्तराधिकारी न होई।” 31 ऍह बरे भाइयन! हम ओह दासी क सन्दान नाहीं हई, बल्कि हम तउ स्वतन्त्र स्त्री क सन्तान हई।


text:
जिला अम्बेडकर नगर। विधवा दलित मेहरारू के बलात्कार कै आरोपी सूर्यमणि यादव अउर उनके साथी कै अबहीं तक गिरफ्तारी नाय भै। जेसे गांव कै मनई अनिष्चित कालीन धरना षुरु करिन।
दिनेष चैबे, कुन्ज बिहारी मिश्रा, संजय, राजेन्द्र, चन्दन बताइन कि 11 अक्टूबर 2014 से गिरफ्तारी खातिर अनिष्चित कालीन धरना जारी बाय।
विनोद दूबे बताइन कि 1 दिसम्बर 2014 का सूर्यमणि यादव फोन पै धमकी दिहिन कि धरना से हटिजा नाहीं तौ तुहका अउर तोहरे परिवार का गोली मार दियब। दुई महीना होई जात बाय अबहीं तक पुलिस गिरफ्तारी नाय कै पाइस। खाली कुर्की कै डुग्गी पिटवाय दिहिन तबसे कउनौ कार्यवाही नाय भै।
थाना कोतवाली अकबरपुर कै दीवान यावर अली बताइन कि सूर्यमणि यादव के खिलाफ 1 दिसम्बर 2014 कै एक अउर मुकदमा लिखा गै बाय। मुकदमा अपराध संख्या 492/14 धारा 506 (डराना,धमकाना) आई.पी.सी. कै धारा लाग बाय। कुर्की कै कार्यवाही 8 दिसम्बर 2014 कै होय। गिरफ्तारी कै तलासी कीन जात बाय जल्द ही गिरफ्तार कीन जाए।
अबहीं तक नाय भै गिरफ्तारी
जिला अम्बेडकर नगर। विधवा दलित मेहरारू के बलात्कार कै आरोपी सूर्यमणि यादव अउर उनके साथी कै अबहीं तक गिरफ्तारी नाय भै। जेसे गांव कै मनई अनिष्चित कालीन धरना षुरु करिन।


text:
जिला चित्रकूट, ब्लाक मऊ, गांव छिवलहा। हिंया के रहै वाली चुन्नी आठ बरस से हाथ अउर गोड़ से विकलांग हवै, पै प्रधान एक बरस पहिले दुइ दरकी विकलांग पेंषन का फार्म भरवाइस हवै। तबहूं विकलांग पेंशन वा भी नहीं मिलत हवै।
हिंया के चुन्नी का कहब हवै कि विकलांग होय के बादौ विकलांग पेंशन नहीं मिलत आय। आठ बरस होइगे मोरे लकवा लाग गा रहै। मोर खातिर पता नहीं कि का सरकार के लगे रूपिया नहीं आय। काहे से मै दुइ दरकी फार्म भरे हौं। अबै एक महीना पहिले भी फार्म भरा गा, पै कउनौ ध्यान नही देत आय। प्रधान मोर फार्म कहां डार देत हवै। अगर मोहिका विकलांग पेंशन मिलै लागत तौ नींक होत। काहे से मैं कुछौ काम नहीं कइ सकत हांै। एक जघा घर मा बइठ रहत हौं। चल भी नहीं पावत हौं कि कर्वी जा के आपन फार्म भर सकौं।
प्रधान गुलाब चन्द्र का कहब हवै कि चुन्नी आपन विकलांग प्रमाण पत्र बनवावै। यहिके बाद वहिका विकलांग पेंशन का फार्म भरवावा जई। जबै तक विकलांग प्रमाण पत्र न बनी तबै तक वहिका विकलांग पेंशन न मिली।
जिला चित्रकूट, ब्लाक मऊ, गांव छिवलहा। हिंया के रहै वाली चुन्नी आठ बरस से हाथ अउर गोड़ से विकलांग हवै, पै प्रधान एक बरस पहिले दुइ दरकी विकलांग पेंषन का फार्म भरवाइस हवै। तबहूं विकलांग पेंशन वा भी नहीं मिलत हवै।


text:
यिर्मयाह 18 Awadhi Bible: Easy-to-Read Version (ERV-AWA)
सबित दिवस क पवित्तर रखब
18 इ यहोवा क उ सँदेसा अहइ जउन यिर्मयाह क मिला: 2 “यिर्मयाह, कोमहारे क घरे जा। मइँ आपन सँदेसा तोहका कोमहारे क घर देब।”
3 एह बरे मइँ कोमहारे क घर गएउँ। मइँ कोमहार क चाके पइ माटी स बर्तन बनावत लखेउँ। 4 उ एक ठु बर्तन माटी स बनावत रहा। मुला बर्तन मँ कछू दोख रहा। एह बरे कोमहार उ माटी क उपयोग फुन किहस अउर उ दूसर बर्तन बनाएस। उ आपन हाथन क उपयोग बर्तन क उ रूप देइ बरे किहस जउन रूप उ देइ चाहत रहा।
5 तब यहोवा स सँदेसा मोरे लगे आवा, 6 “इस्राएल क परिवार, तू जानत अहा कि मइँ (परमेस्सर) वइसा ही तोहरे साथ कइ सकत हउँ। तू कोमहार क हाथ क माटी क समान अहा अउर मइँ कोमहार क तरह हउँ। 7 अइसा समइ आइ सकत ह, जब मइँ एक रास्ट्र या राज्ज क बारे मँ बातन करउँ। मइँ इ कहि सकत हउँ कि मइँ उ रास्ट्र क उखाड़ फेकब या इ भी होइ सकत ह कि मइँ कहउँ कि मइँ उ रास्ट्र क उखाड़ गिराउब अउर उ रास्ट्र या राज्ज क नस्ट कइ देब। 8 किन्तु उ रास्ट्र क लोग आपन हिरदय अउर जीवन क बदल सकत हीं। उ रास्ट्र क लोग बुरे करम करब तजि सकत हीं। तब मइँ आपन इरादे क बदल देब। मइँ उ रास्ट्र पइ बिपत्ति ढावइ क आपन जोजना क अनुसरण करब तजि सकत हउँ। 9 कबहुँ अइसा दूसर आइ सकत ह जब मइँ कउनो रास्ट्र क बारे मँ बातन करउँ मइँ इ कहि सकत हउँ कि मइँ उ रास्ट्र क निर्माण करब अउर ओका स्थिर करब। 10 किन्तु मइँ इ लख सकत हउँ कि मोर आग्या क पालन न कइके उ रास्ट्र बुरा करम करत अहइ। तब मइँ उ अच्छाई क बारे मँ फुन सोचब जेका देइ क जोजना मइँ उ रास्ट्र बरे बनाइ राखेउँ ह।
11 “एह बरे यहूदा अउ यरूसलेम मँ जउन लोग रहत हीं ओनसे कहा, ‘यहोवा जउन कहत ह उ इ अहइ: अब मइँ सोझ तू लोगन बरे बिपत्ति क निर्माण करत हउँ। मइँ तू लोगन क खिलाफ जोजना बनावत हउँ। एह बरे ओन बुरे करमन क करब बन्द करा जउन तू करत अहा। हर एक मनई क बदलइ चाही अउर अच्छा काम करब सुरू करइ चाही।’ 12 किन्तु क लोग जवाब देइहीं, ‘अइसी कोसिस करइ स कछू नाहीं होइ। हम उहइ करत रहब जउन हम करइ चाहित ह। हम लोगन मँ हर एक उहइ करी जउन हठी अउर बुरा हिरदय करइ चाहत ह।’”
13 ओन बातन क सुना जउन यहोवा कहत ह,
“दूसर रास्ट्र लोगन स इ सवाल करा:
‘का तू कबहुँ कउनो क उ अइसा बुराई करत सुन्या ह जउन इस्राएल किहेस ह।’
14 तू जानत अहा कि चट्टानन कबहुँ खुद ही मैदान नाहीं तजितेन।
तू जानत अहा कि लबानोन क पहाड़न ऊपर बर्फ कबहुँ नाहीं टेघरत।
तू जानत अहा कि सीतल बहइवाले झरना कबहुँ नाहीं झुरातेन।
15 मुला मोर लोग मोका बिसरि चुका अहइँ,
उ पचे बियर्थ देवमूरतियन क बलि चढ़ावत हीं।
मोरे लोगन क ऊबड़ खाबड़ सड़कियन अउर तुच्छ राजमार्गन पइ चलब जियादा पसन्द अहइ,
एकरे अपेच्छा कि उ पचे मोर अनुसरण अच्छी सड़किया पइ करइँ।
16 एह बरे यहूदा देस एक सूना रेगिस्तान बनी।
एकरे पास स गुजरत लोग हर दाई सीटी बजइहीं अउर मूँड़ि हिलइहीं।
इ बात स चकित होइहीं कि देस कइसे बरबाद कीन्ह गवा।
17 मइँ यहूदा क लोगन क ओनके दुस्मनन क समन्वा बिखराउब
जइसा कि प्रबल पूर्वी आँधी बिखेरब।
उ समइ उ पचे आपन मदद बरे कउनो क भी आवत नाहीं लखिहीं।
नाहीं, उ पचे मोका आपन क तजत लखिहीं।”
यिर्मयाह क चउथी सिकाइत
18 तब यिर्मयाह क दुस्मनन कहेन, “आवा, हम यिर्मयाह क खिलाफ सड्यन्त्र रची। निहचय ही, याजक क जरिये दीन्ह गइ विवस्था क सिच्छा मिटी नाहीं अउर बुद्धिमान लोगन क सलाह अब भी हम लोगन क मिली। हम लोगन क नबियन क सँदेस भी मिलिहीं। एह बरे हम लोग ओकरे बारे मँ झूठ बोली। ओहसे उ बर्बाद होइ। उ जउन कहत हम कउनो पर भी धियान नाहीं देब।”
19 हे यहोवा, मोर सुना अउर मोरे बिरोधियन क सुना,
तब तय करा कि कउन ठीक अहइ।
20 याद करा मइँ कइसन तोहार समन्वा खड़ा होइके
यहूदा क निवासियन क भलाई बरे
अउर ओहइ पइ स तोहार गुस्सा उतारइ बरे बोले रहा।
किन्तु अब उ पचे उल्टे बदले मँ बुराई देत अहइँ।
उ पचे मोका फँसावत अहइँ।
उ पचे मोका धोखा दइके फँसावइ अउर मार डावइ क जतन करत अहइँ।
21 एह बरे अब ओनके बच्चन क अकाले मँ भूखन मरइ द्या।
ओनके दुस्मनन क ओनका तरवार स हराइ डावइ द्या।
ओनकर मेहररूअन क ब़गैर गदेला क होइ द्या।
यहूदा क लोगन क मउत क घाट उतर जाइ द्या।
ओनकर मेहररूअन क राँड़ होइ द्या।
यहूदा क लोगन क मउत क घाट उतर जाइ द्या।
नउ जवानन क जुद्ध मँ तरवार क घाट उतार दीन्ह जाइ द्या।
22 ओनकर घरन मँ रोउब-पिटब मचइ द्या।
ओनका तब रोवइ द्या जब तू अचानक ओनके खिलाफ दुस्मनन क लिआया।
एका होइ द्या काहेकि हमरे दुस्मनन मोका धोका दइके फँसावइ क कोसिस किहेन ह।
उ पचे मोरे फँसइ बरे गुप्त जाल डाएन ह।
23 हे यहोवा, मोका मार डावइ क ओनकर जोजना क तू जानत अहा।
ओनकर अपराधन क तू छिमा जिन करा।
ओनकर पापन क जिन धोवा। मोरे दुस्मनन क बर्बाद करा।
वोधित रहत समइ ही ओन लोगन क सजा द्या।


text:
जिला अम्बेडकर नगर, ब्लाक कटेहरी, गंाव भरथुआ सरैया। हिंआ 25 केबीए बोल्टेज कै ट्रंासफार्मर 25 दिसम्बर 2014 से जलि गै बाय। अबहीं तक दूसर नाय लगवाय गै। पांच सौ आबादी कै मनई अंधियारे मा रहत हइन।
गंाव कै नरेन्द्र सिंह, लाला सिंह, मलखान बताइन कि एक हफ्ता से टंªासफार्मर जरा बाय। यकै सूचना बिजली विभाग मा दिया गै बाय। लकिन केहू देखै तक नाय आइन। जेतना कनेक्षन धारक हइन सबसे चन्दा लगाय के पैसा इकट्ठा कीन जाथै। तब जायके ट्रासफार्मर आवाथै। इहै स्थिति हर बार रहाथै। बिजली न रहै से बहुत परेषानी उठावै का परत बाय। टंªासफार्मर बदलै कै मंाग बिजली विभाग से किया जात बाय।
बिजली विभाग कै अधिषाषी अभियंता मुकेष बाबू बताइन कि जरा ट्रांसफार्मर उपलब्ध करावै खातिर सुनिष्चित करै कै प्रयास चलत बाय। जल्दी ही जरा ट्रांसफार्मर बदलवाय दीन जाये।
जिला अम्बेडकर नगर, ब्लाक कटेहरी, गंाव भरथुआ सरैया। हिंआ 25 केबीए बोल्टेज कै ट्रंासफार्मर 25 दिसम्बर 2014 से जलि गै बाय। अबहीं तक दूसर नाय लगवाय गै। पांच सौ आबादी कै मनई अंधियारे मा रहत हइन।


text:
जिला बांदा, ब्लाक बबेरू, गांव सातर,अठरौली अउर दतौरा। हंेया के किसान गल्ला मण्डी बबेरू मा बासमती धान कम रेट मा खरीदैं का आरोप लगाइन।
सातर का रामबाबू, दतौरा का रामखेलावन, अठरौली के मन्ना का कहब है कि बासमती धान का सरकारी रेट इक्कीस सौ रूपिया कुन्तल है, पै मण्डी मा तेरह सौ रूपिया कुन्तल धान खरीदा जात है। जबै कि मोटा वाले धान का रेट तेरह सौ साठ रूपिया कुन्तल का है।
बबेरू गल्ला मण्डी के सचिव चन्द्रभान कहिन कि कम रेट मा धान के खरीद होत है तौ किसान शिकाइत करंै। अबै तक किसानन के शिकाइत नहीं आई आय।
धान के नहीं मिलत पूरी कीमत
जिला बांदा, ब्लाक बबेरू, गांव सातर,अठरौली अउर दतौरा। हंेया के किसान गल्ला मण्डी बबेरू मा बासमती धान कम रेट मा खरीदैं का आरोप लगाइन।


text:
जिला चित्रकूट, ब्लाक मानिकपुर, गांव जारौमाफी अउर कोटा कंदैला समेत पांच गांव। इं गांव के हजारन मड़ई 21 अक्टूबर 2013 का मानिकपुर ब्लाक मा धरना धरिन। धरना धरं का उद्देश्य हवै कि उनका शौचालय मिलै। बिटिया अउर मेहरिया खुले मा टट्टी करैं जात हवै तौ कइयौतान के घटना होत हवैं।
या मामला मानिकपुर ब्लाक प्रमुख श्याम बिहारी से बात भे उनकर कहब हवै-“ हर गांव मा बीस घरन के बीच मा सामूहिक शौचालय बनवावै खातिर सरकार कइती से बजट पास करावा जई। या बात तौ सही आय कि मेहरियन अउर बिटियन के साथै रोजै घटना होत हवैं।।”
जारौमाफी गांव के सुरतिया अउर डोड़ामाफी गांव के सुनीता समेत कइयौ मेहरिया कहिन कि हमार गांव जंगल के किनारे बसा हवै। दिन होय या फेर रात मजबूरी मा टट्टी करै खुले मा जाये का परत हवै।
यहिनतान कइयौ मेहरिया कहिन कि जंगली जानवरन का डेर बना रहत हवै। ऊपर से मेहरिया अउर बिटियन के साथै छेड़खानी अउर बलात्कार जइसे कि घटना होइ सकत हवैं। अगर शौचालय बन जाये तौ हमहूं का नींक होइ जाये। या कारन शौचालय खातिर मानिकपुर ब्लाक मा धरना धरिन तौ ब्लाक प्रमुख श्याम बिहारी भरोसा दिहन हवैं।
शौचालय खातिर धरिन धरना
जिला चित्रकूट, ब्लाक मानिकपुर, गांव जारौमाफी अउर कोटा कंदैला समेत पांच गांव। इं गांव के हजारन मड़ई 21 अक्टूबर 2013 का मानिकपुर ब्लाक मा धरना धरिन। धरना धरं का उद्देश्य हवै कि उनका शौचालय मिलै। बिटिया अउर मेहरिया खुले मा टट्टी करैं जात हवै तौ कइयौतान के घटना होत हवैं।


text:
बांदा जिला के चारौं तहसील (बांदा, बबेरू, नरैनी अउर अतर्रा) मा 16 जुलाई 2013 का तहसील दिवस मनावा गा। तहसील दिवस मा चार सौ आठ दरखास आईं, जेहिमा सिर्फ सैंतिस दरखास ही निपट पाईं। अगर दूर दराज गांव से आये मड़इन के सिर्फ सैंतिस दरखास का ही निपटारा होई पावा, तौ तहसील दिवस मनावैं से कउन फायदा है?
हर महीना के पहिले अउर तीसर हफ्ता के मंगलवार के दिन तहसील दिवस मनावा जात है। सब विभाग के ज्यादातर अधिकारी तहसील दिवस मा एकै साथै बइठ के समस्या सुनत हैं। कुछ समस्या का निपटारा तुरतै होई जात है, पै ज्यादातर दरखासैं उंई विभागन का भेज दीन जात है जउन विभाग से उंई जुड़ी होत हैं। प्रशासन आपन जान मा बहुतै नींक काम करत है। अधिकारी कहत भी हैं कि जनता का एक खास दिन, एक साथै कइयौ विभाग के अधिकारी एकै जघा मिल जात हैं। मड़इन का हर विभाग के अधिकारिन मा आसानी होत है। अगर सच्चाई देखी जाय तौ ज्यादातर अधिकारी हेंया भी नहीं मिलत आय। वहै तहसील दिवस मा ज्यादातर अधिकारी रहत हैं जबै डी.एम. अउर एस.पी. रहत हंै। अगर हम 16 जुलाई 2013 के तहसील दिवस के दिन के बात करी तौ चारौ तहसील दिवस मा चार सौ आठ दरखासन मा सिर्फ सैंतिस दरखास का ही निपटारा होब कउनौ बड़ी बात न होय। यतना निपटारा बेगैर तहसील दिवस के भी होत रहत है। शायद है कि बची दरखासन का दुबारा से देखा जात होई।
दूसर बात या भी है कि तहसील दिवस मा यतना भीड़ लागत है कि अधिकारी ढंग से समस्या के बारे मा जान पावब तौ दूर कोहू से दुई टूक बात तक नहीं कर पावत। मड़इन से दरखास लिहिन अउर चलता करिन। तहसील दिवस मा आये मड़ई तहसील दिवस मनाये जाय से ज्यादा खुश निहाय। उंई कहत हैं कि तहसील दिवस मा दसन दरकी आवैं के बाद भी कारवाही नहीं होई पावत। घर का काम तौ छूटत ही है साथै किराया भाड़ा अउर समय के बरबादी होत है।
तहसील दिवस मा होय या बेगैर तहसील दिवस अगर मड़इन का दसन दरकी भागैं का परत है, तौ सिर्फ तहसील दिवस मा एक साथै अधिकारिन के बइठैं से कउन फायदा?
तहसील दिवस मनाये से कउन फायदा
बांदा जिला के चारौं तहसील (बांदा, बबेरू, नरैनी अउर अतर्रा) मा 16 जुलाई 2013 का तहसील दिवस मनावा गा। तहसील दिवस मा चार सौ आठ दरखास आईं, जेहिमा सिर्फ सैंतिस दरखास ही निपट पाईं। अगर दूर दराज गांव से आये मड़इन के सिर्फ सैंतिस दरखास का ही निपटारा होई पावा, तौ तहसील दिवस मनावैं से कउन फायदा है?


text:
कबि हरिश्चंद्र पांडेय ‘सरल’ कै जनम सन १९३२ मा फैजाबाद-अवध के पहितीपुर-कवलापुर गाँव मा भा रहा। इन कर बप्पा महादेव प्रसाद पाड़े रहे, जे बैदिकी क्यार काम करत रहे। सरल जी कै दुइ काब्य-सँगरह आय चुका हैं, ‘पुरवैया’ अउर ‘काँट झरबैरी के’। इनकी कबिता मा करुना औ’ निरबेद कै कयिउ रंग मौजूद अहैं, दीनन के ताईं दरद अहै, सुंदरता कै बखान अहै मुला बहुतै सधा-सधा, जाति-धरम के झकसा के मनाही कै बाति अहै अउर सुभाव कै सलरता कै दरसन बित्ता-बित्ता पै अहै। साइद ई सरलतै वजह बनी होये नाव के साथे ‘सरल’ जुड़ै कै।
यहि गीत मा निरगुन-रंग देखा जाय :
कबिता : मरुथल बीच
मरुथल बीच बसा जब गाँव,
फिर कस बगिया फिर कस छाँव।
हारी जिनगी मौत न हारी
जनम तौ यहि जग इक लाचारी,
कस कुटिया कस रंग महलिया
मौति न देखै ठाँव-कुठाँव।
… … फिर कस बगिया फिर कस छाँव।
तट सब ठाढ़े कोउ नहिं साथी
लागय तम से हारी बादी,
खेवन हार धार सँग भै जब
फिर कस पुरवा कस पछियाँव।
… … फिर कस बगिया फिर कस छाँव।
सोनेउ कै पिंजरा है पिंजरा
परबस सरबस यस जस ठिकरा,
गति पै बन्धन होंठ सिये जब
फिर कस कीरति फिर कस नाँव।
… … फिर कस बगिया फिर कस छाँव।
[~कबि हरिश्चंद्र पांडेय ‘सरल’]


text:
प्रेरितन क काम 3 Awadhi Bible: Easy-to-Read Version (ERV-AWA)
लँगड़ा भिखारी क चंगा कीन्ह जाब
3 दुपहरिया क बाद तीन बजे पराथना क समइ पतरस अउर यूहन्ना मन्दिर जात रहेन। 2 तबहिं एक ठु अइसा मनई जउन जनम स ही लँगड़ा रहा, लइ जावा जात रहा। उ पचे हर दिना ओका मन्दिर क सुन्नर नाउँ क फाटक प बइठाइ देत रहेन। काहेकि उ मन्दिर मँ जाइवाला मनइयन स पइसा माँग सकइ। 3 ई मनई ने जब देखा यूहन्ना अउर पतरस मन्दिर मँ प्रवेस करयवाला अहइँ तउ ओनसे पइसा मांगेस।
4 यूहन्ना क संग पतरस ओकरी कइँती लखत भए बोलेन, “हमरी कइँती लखा।” 5 तउ उ ओनसे कछू मिल जाइ क आसा करत भवा ओनकर कइँती लखेस। 6 मुला पतरस कहेस, “मोरे लगे सोना या चाँदी तउ अहइ नाहीं मुला जउन कछू अहइ, मइँ तोहका देत हउँ। नासरी ईसू मसीह क नाउँ स ठाड़ ह्वा अउर चला।”
7 फिन ओकर दाहिन हथवा धइके ओका उठाएस, फउरन ओकरे गोड़वा अउर अखनी मँ जान आइ गइ। 8 अउर उ फिन आपन गोड़वा क बल उछरा अउर चल दिहस। उ उछरत कूदत चलत अउर परमेस्सर क स्तुति गावत ओनकइ संग मन्दिर मँ घुसा। 9-10 सबहिं मनइयन ओका चलत अउर परमेस्सर क स्तूति गावत लखेन। पहिचानेन कि इ उहइ अहइ जउन मन्दिर क सुन्नर दुआरे प बइठा भीख माँगत रहा। ओकरे संग जउन कछू भवा रहा ओह पइ उ पचे अचरज स भरि अउर चकित होइ गएन।
पतरस क प्रबचन
11 उ मनई अबहिं पतरस अउर यूहन्ना क संग रहा। तउ सबहिं मनई अचम्भा मँ पड़िके उ ठउर प ओकरे लगे दउड़त दउड़त आएन जउन सुलैमान क ड्यौढ़ी कहवावत रहा।
12 पतरस जब इ लखेस तउ उ मनइयन स बोला, “हे इस्त्राएल क मनइयन, तू पचे इ बाते प चकित काहे होत बाट्या? अइसे घूरि घूरिके हमका काहे लखत बाट्या, जइसे मान ल्या हम ही आपन सक्ती या बल प इ मनई क चलइ फिरइ जोग्ग बनइ दीन्ह ह। 13 इब्राहीम, इसहाक अउर याकूब क परमेस्सर, हमरे पूर्वजन क परमेस्सर आपन सेवक ईसू क महिमा स बखानेस। अउर तू पचे ओका मरवावइ बरे धरवाइ दिहा। अउर फिन पिलातुस क जरिए ओका छोर दिहे जाए क जिअरा मँ ठान लेइ स पिलातुस क समन्वा तू पचे ओका मानइ स इनकार कइ दिहा। 14 ईसू पवित्तर अउर भोला रहा मुला तू ओका मान्या नाहीं अउर माँग्या कि एक हत्तियारा क तोहरे बरे छोर दीन्ह जाइ। 15 जो मनइयन क जिन्नगी देत रहा ओका तू मारि डाया मुला परमेस्सर मरा भवा मँ स ओका पुनर्जीवन दिहस। हम ऍकर साच्छी अही।
16 “इ ईसू क सक्ती रही जउन इ लँगड़ा क चंगा किहेस। इ भवा काहेकि हम ईसू क सक्ती मँ पतिआइत ह। तू पचे इ मनई क लख सकत ह अउर तू सबइ ओका जानत ह। उ पूरी तरह स चंगा होइ गवा काहेकि उ ईसू मँ ओकर बिसवास रहा। तू पचे निहर्या कि इ सब कछू भवा।
17 “हे भाइयो, अब मइँ जानत हउँ कि जइसे अग्याने मँ तू सबइ वइसा ही किहा, वइसा ही तोहार ही नेतन किहेन। 18 परमेस्सर आपन सबहिं नबियन क मुँहना स बकरवाइ दिहेस कि ओकरे मसीह क दुःख भोगे पड़ी। उ इ तरह पूरा किहेस। 19 यह बरे तू आपन मनफिरावा अउर परमेस्सर कइँती फिरि आवा काहेकि तोहार पाप धोइ दीन्ह जाँइ। 20 जेसे पर्भू क हाजिर होइ क समइ आतिमा क सान्ति क समइ आइ जाइ अउर पर्भू तोहरे बरे मसीह क पठवइ जेका उ तोहरे बरे चुन लिहे बा, कहइ क अरथ ईसू मसी।
21 “मसीह क उ समइ तलक सरग मँ रहइ क होइ जब ताई सबहिं बातन पहिले जइसी न होंइ जेनके बारे मँ बहोत पहिले ही परमेस्सर पवित्तर नबियन क मुँहना स बताइ दिहे रहा। 22 मूसा कहे रहा, ‘पर्भू परमेस्सर तोहरे बरे, तोहरे आपन लोगन मँ स ही एक मोरे जइसा नबी खड़ा करी। उ तू पचन स जउन कछू कहइ, तू पचे उहइ प चल्या। 23 अउर जउन मनई उ, इ नबी क बात न सुनी, मनइयन मँ स ओका परमेस्सर क मनइयन स अलग कर दीन्ह जाइ।’
24 “समूएल अउर ओकरे पाछे आए भए सबहिं नबियन जब कबहुँ कछू कहेन तउ एनही दिनन क एलान किहेन। 25 अउ तू सबइ तउ ओन नबियन अउर उ करार क उत्तराधिकारी अहा जेका परमेस्सर तोहरे पूर्वजन क संग किहे रहा। उ इब्राहीम स कहे रहा, ‘तोहरे सन्ताने स धरती क सभी रास्ट्र क मनइयन आसीर्बाद पइहीं।’ 26 परमेस्सर जब आपन सेवक क पुनर्जीवित किहेस तउ पहिले पहिले उ तोहरे लगे पठएस काहेकि तू पचन्क तोहरे बुरे राहे स दूर कइके आसीर्बाद देइ।”


text:
जिला फैजाबाद, ब्लाक पूराबाजार,गॉंव रोषननगर। दलित टोला कै खड़न्जा उखड़ गै बाय अबहीं तक बनत नाय बाय।
रामषब्द निषाद, मनीराम, चटकीला बताइन कि धीरे-धीरे कइके सालन निकचात बाय। हमरे बस्ती कै खड़न्जा का उजार के रख देहे हइन लकिन बनवावत नाय हइन। बरसात के समय मा गाठ भरे कीचा मा हलिके आवत जात रहेन। अब घर के पानी का मोहारे पै गड्ढा बनाय के फेंका जाथै। वहीं खड़न्जा नाय लागत बाय। बाहर भीतर निकरब दुष्वार भै बाय। जब बनवावै का नाय रहत तौ न जानी काव करै का जवन रहा वहूका उजार डारिन। अगर प्रधान से कहा जाथै तौ वै कहाथे बन जाये। लकिन कब तक बने कउनौ पता नाय बाय।
प्रधान मनीराम बताइन कि अबहीं माटी नाय मिलत बाय। काहे से कि तलाब मा पानी भरा बाय अउर खेत मा फसल बाय। यहि कारण से खड़न्जा कै काम बन्द बाय।
जिला फैजाबाद, ब्लाक पूराबाजार,गॉंव रोषननगर। दलित टोला कै खड़न्जा उखड़ गै बाय अबहीं तक बनत नाय बाय।


text:
पूर उत्तर प्रदेश मा 4 दिसम्बर से 10 दिसम्बर यहिके बनावै खातिर स्कूल,कालेज विभाग अउर संस्था के मड़ई शामिल रहैं।कत्तौ-कत्तौ बड़े-बड़े अधिकारिन से लड़ककियन अउर मेहरियन का सम्मानित कीन गा।
पै जहां एक तरफ नारी सुरक्षा सप्ताह मनावा जात रहै तौ दूसर कइती बांदा मा एक मेहरिया का मार के फांसी लगा दिहिस।राजापुर मा मेहरिया जल गें इं दुइ उदाहरण आहीं पै बुंदेलखंड मा पूर उत्तर प्रदेश मा आय दिन मेहरियन साथै अत्याचार होत हवैं तौ फेर सरकार कउनतान के नारी सुरक्षा के बात करत हवैं?
का सरकार इं दुइ नारा लिखवा के नारी सुरक्षा कइ सकत हवै ?सरकार कहत हवै कि लड़कियन अउर मेहरियन कउनतान आपन अधिकार मांग सकत हवै अउर पुलिस कउनतान उनकर सहयोग करी?सरकार कसत पुलिस के सहयोग के बात करत हवैं?हिंया तो पुलिस दरोगा बिना गाली दीने मेहरियन लड़कियन से बात नहीं करत आहीं?यहिकर ताजा उदाहरण हवै महोबा जिला के महोब कण्ठ का दरोगा एक लड़की का रिपोर्ट लिखावावै मा गाली देत रहै।का यहै आये नारी सुरक्षा अधिकार?का सरकार या अभियान चला के मेहरियन के साथ होय वाली हिंसा खतम कइ सकत हवै?या फिर पुलिस प्रशासन के ऊपर कार्यवाही कइ सकत हवैं?उत्तर प्रदेश के डीजीपी सुलखान सिंह कहीन कि अपराधन मा रोक लगावै खातिर पूर प्रदेश मा चौदह सौ अठ्ठाइस नये थाना खोले जइहैं।नये थाना के सरकार हिंसा कसत रोक सकत हवैं?सरकार का सोचै का चाही कि जबै तक मड़इन के सोंच न बदली तबै तक प्रदेश मा देश मा अपराध खतम होब मुश्किल हवै?सोच बदलै खातिर सरकार काहे नहीं कउ नौ अभियान चलावत आय?
कसत होइ नारी सुरक्षा
पूर उत्तर प्रदेश मा 4 दिसम्बर से 10 दिसम्बर यहिके बनावै खातिर स्कूल,कालेज विभाग अउर संस्था के मड़ई शामिल रहैं।कत्तौ-कत्तौ बड़े-बड़े अधिकारिन से लड़ककियन अउर मेहरियन का सम्मानित कीन गा।


text:
जिला फैजाबाद, ब्लाक पूराबाजार, गावं मूड़डिहा, सलेमपूर, पूरेचेतन, पिपरी संग्राम। हिंआ 21 जुलाई 2013 कै बाढ़ आवै से हिंआ कै मनईन का कई तरह कै बिमारी हुअत बाय।
मूड़डिहा गावं कै सुनिता, मालती बताइन कि एक हफ्ता से बाढ़ आय बाय। तबै से हिंआ कै सब मनईन का बिमारी फैलत बाय। फोड़ा, फुन्सी, जुखाम, पेट दर्द, बुखार जैशन बिमारी फैलत बाय। जेसे गेदहरन का ज्यादा तकलीफ हुअत बाय। हिंआ पै ऐनम कै ड्यूटी लाग बाय दवाई दियैं लकिन हम दवाई लिये जाई थी तो कहाथिन कि दवाई खत्म होय गै बाय। रामदुलारी, प्रभावती बताइन कि हमरे गेदहरन कै खुजली भै बाय। अउर कहाथिन कि दवाई खत्म होय गै बाय।
ऐनम गोदामा, किरन मिश्रा अउर माधुरी बताइन कि हिंआ सब प्रकार कै दवाई दिया जात बाय। लकिन बुखार कै दवाई खत्म होय गै बाय। अउर ब्लाक कै सामुदायिक स्वास्थ्य केन्द्र मा बुखार कै दवाई नाय बाय।
सामुदायिक स्वास्थ्य केन्द्र कै डाक्टर मोहम्मद सादिक बताइन कि हिंआ सब प्रकार कै दवाई उपलब्ध बाय। लकिन जब बाढ़ आवा थै तौ हमरे सबका अलग से बजट नाय दिया जात कि हमरे सब दवाई मंगवाई। जवन दवाई अस्पताल मा आवा थै वहीं मा से दवाई दिया जाथै।
बाढ़ मा फैलत बीमारी
जिला फैजाबाद, ब्लाक पूराबाजार, गावं मूड़डिहा, सलेमपूर, पूरेचेतन, पिपरी संग्राम। हिंआ 21 जुलाई 2013 कै बाढ़ आवै से हिंआ कै मनईन का कई तरह कै बिमारी हुअत बाय।


text:
जिला अम्बेडकर नगर, ब्लाक जलालपुर, गांव चिरईपट्टी। हिंआ 29 मई 2016 का एक पच्चीस साल के महरारु कै मउत होइगै। मायके वाले लगाइन हत्या कै आरोप।
गांव वालेन कै कहब बाय कि किशुनदासपुर गांव के जियालाल प्रजापति कै बिटिया प्रियंका कै शादी तीन साल पहिले चितई पट्टी गांव मा रामरतन प्रजापति के साथे भै रहा। साल भर के बाद से दुइनौ पति पत्नी मा बैठत नाय रहा। रोज थोड़ी-थोड़ी बात से झगड़ा हुवत रहा। यही से ऊबके प्रियंका फांसी लगाय लिहिन। एक दुई साल कै बच्ची भी बाय।
मृतिका के महतारी सोनी प्रजापति कै आरोप बाय कि एक महीना पहिले हमरे बिटिया से बीस हजार नइहरे से लावै कै दबाव डालत रहिन। पैसा नाय लाइन तौ हमरे बिटिया कै हत्या कै दिहिन। सूचना पै पहुंची जैतपुर थाना कै पुलिस नायब तहसीलदार विनोद सिंह शव पंचनामा करायके पोस्टमार्टम के ताई भेजिन। मृतिका के चाचा बाबूलाल बताइन कि पति के खिलाफ नामजद तहरीर दियागै बाय।
प्रभारी निरीक्षक एन.के. पाण्डेय कै कहब बाय कि पति रामरतन का हिरासत मा लियागै बाय। अबहीं तहरीर नाय मिली बाय।
दहेज न लावै पै हत्या कै आरोप
जिला अम्बेडकर नगर, ब्लाक जलालपुर, गांव चिरईपट्टी। हिंआ 29 मई 2016 का एक पच्चीस साल के महरारु कै मउत होइगै। मायके वाले लगाइन हत्या कै आरोप।


text:
जिला चित्रकूट, ब्लाक मानिकपुर, गांव हरदौली। लालापुर एक तीर्थ जघा आय।हिंया आसावर माता के दर्शन करे दूरी-दूरी से मड़ई आवत हवैं। पै या तीर्थ जघा मा 29 अगस्त का एक 17 साल के लड़की के लाश पेड़ मा लटकी मिली हवै।मड़इन का कहब हवै कि दुइ लड़का वा लड़की का गाड़ी मा बइठा के लाये हवैं अउर वहिके साथै बलात्कार कइके जान से मार डालिन हवैं।लड़की का बाप सोहनलाल बताइस कि हमार गांव का एक नेता बताइस कि तुम्हार लड़की स्कूल नहीं गे आय वहिके लाश लालापुर मा पेड़ मा लटकी हवै।
भाई नन्दकिशोर बताइस कि मोर बहिनी का दुइ लड़का पहाड़ी के ऊपर लइगे हवैं। वहिके साथै बलात्कार कइके फांसी मा लटका दिहिन हवैं। वहिके छाती मा पत्थर से मारिन हवै। सहेली नीतू देवी बताइस कि गुड़िया दस मा पढ़त रहै।सात बजे हमारे साथै साइकिल से स्कूल जात रहै तबै चनहट गांव के लगे वहिके साइकिल पंचर होइगे पै वा घर वापिस नहीं आई आय।
अपर एस.पी.बलवन्त चौधरी का कहब हवै कि लड़की के पोस्टमार्टम रिपोर्ट मा गर्भवती होय के बात पता चली हवैं। दोषी मड़इन के खिलाफ कड़ी से कड़ी कारवाही कीन जई।
रिपोर्टर-सहोद्रा
Published on Sep 1, 2017